Mediolanum Market Trader: Servei d'intermediació per a inversors actius | Banco Mediolanum\nInici > Inversió > Mediolanum Market Trader\nLa innovadora plataforma de trading online que et permet operar en els principals mercats EUROPEUS i MUNDIALS amb tota seguretat i amb un servei flexible, ràpid i automàtic.\nClassificació dels productes contractables mitjançant aquest servei de trading\nPersonalització, Flexibilitat i Simplicitat Operativa\nFàcilment podràs personalitzar els teus propis espais de treball en els mercats de trading (cotitzacions, gràfics, profunditat, cartera, butlleta d’ordres ,…) d’una forma flexible i senzilla.\nPossibilitat de tenir cinc nivells de profunditat\nPossibilitat de visualitzar per a alguns mercats les 5 millors posicions de compra i de venda amb els seus respectius preus i volums.\nInformació en temps real i gràfics\nGràcies a aquesta eina d’inversió financera, podràs analitzar la tendència del mercat amb els gràfics, indicadors i oscil·ladors en temps real. Podràs desar els teus propis estudis i anàlisis amb un sol clic.\nEines i serveis avançats per invertir\nA més a més de les clàssiques ordres operatives de trading, podràs gestionar la teva inversió fàcilment amb les ordres stop loss i OCO (Ordre Cancel·la Ordre). Utilitzant el servei Intradia podràs operar amb apalancament.\nInverteix internacionalment en el mercat que desitgis\nMERCATS d’ESPANYA, REGNE UNIT, FRANÇA, ALEMANYA, ITALIA, DOW JONES, NASDAQ , MEFF, EUREX……… Contracta només el mercat que necessitis.\nTarifes del servei Mediolanum Market Trader\nCuota mensual Exempció Quota mensual Exempció\nPlataforma: Renda Variable Nacional (1 posició) 6,5 ≥ 2 operacions mes RV Nacional 54 ≥15 operacions mes RV Nacional\nRenda Variable Nacional (5 posicions) 13 ≥ 6 operacions mes RV Nacional 34 ≥ 25 operacions mes RV Nacional\nRenda Variable Internacional (1 posició) 8 ≥ 3 operacions mes RV Internacional 90 ≥ 30 operacions mes RV Internacional\nDerivats MEFF (5 posicions) 4,5 ≥ 5 contractes grans mes 34 ≥ 30 contractes grans mes\n≥ 15 contractes petits (2) mes ≥105 contractes petits (2) mes\nDerivados Eurex (5 posicions) 14 ≥ 8 contractes grans mes 60 ≥ 42 ccontractes grans mes\n≥ 24 contractes petits (2) mes ≥ 126 contractes petits (2) mes\nIVA inclòs. Quotes mensuals que es pagaran anticipadament.\nSi contractes per primera vegada la plataforma, tant la plataforma com el mòdul de Renda Variable Internacional són GRATUÏTS durant el primer mes. Si contractes la plataforma i el mòdul de Renda Variable Internacional entre l’1 i el 15 del mes, no se’t cobrarà durant aquell mateix mes. Si contractes la plataforma y el mòdul de RV Internacional a partir del dia 15 (del 16 en endavant) tindràs gratis tant la plataforma com el mòdul de Renda Variable Internacional durant els dies que faltin per a finalitzar el mes en qüestió més la totalitat del mes següent.\nLa realització del número d’operacions o contractes necessaris per estar exempts en un mercat també suposa l’exempció del cost de la plataforma.\nEls descomptes no són acumulatius i la seva aplicació dependrà del volum d’operacions realitzades durant el mes. Els descomptes s’aplicaran a partir del segon mes de contractació del servei.\nPots sol·licitar el servei Mediolanum Market Trader a través dels següents canals que Banco Mediolanum posa a la teva disposició:\nConsulta els riscos de la inversió


Pau Bernabéu, nou director del Campus d'Alcoi de la UPV: "Tenim condicions, plantilla, professorat i ganes de créixer" | ARA Multimèdia\nPau Bernabéu, nou director del Campus d'Alcoi de la UPV: "Tenim condicions, plantilla, professorat i ganes de créixer"\nEscrit per Lirios Silvestre 17 març 2021\nJa ha pres possessió oficialment del càrrec, en un acte ajornat fins ara per la situació del coronavirus a Alcoi. Pau Bernabéu ens parla dels nous reptes del Campus i de com es plantegen la docència els pròxims mesos.\nEl Campus d'Alcoi de la Universitat Politècnica de València ha acollit l'acte oficial de presa de possessió del nou director del Campus, Pau Bernabéu, qui va guanyar les eleccions el passat mes de novembre.\nEn el vídeo, Pau Bernabéu ens parla de dos reptes molt concrets en els que ja s'han posat en marxa: l'educació immersiva i els espais universitaris adaptats al segle 21. També explica que continuaran amb l'educació híbrida entre presencial i a distància el que resta del curs, i confien poder recuperar els espais col·lectius el pròxim curs.\nLa Generalitat adquireix una obra artística de Silvia Sempere, professora del Campus d’Alcoi de la UPV\nCAMPUS D'ALCOI UPVCULTURA\nEl Campus d’Alcoi de la UPV amb el tèxtil\nSalesians i Andreu Sempere, centres guanyadors del concurs de programació del Campus d'Alcoi de la UPV


Menja’t Sant Narcís, barri comestible | FEDAC Sant Narcís Menja't Sant Narcís, barri comestible - FEDAC Sant Narcís\nMenja’t Sant Narcís, barri comestible\nEls alumnes de 1r, 2n i 3r de primària de l’escola vam estar preparant diverses manualitats de primavera per participar i col·laborar en l’exposició “Menja’t Sant Narcís, barri comestible”. És un projecte impulsat pels veïns i veïnes del barri Sant Narcís, i que, a més a més, compta amb el suport de l’Ajuntament de Girona i l’Institut Català de Recerca de l’Aigua.\nUn dels objectius d’aquesta exposició ha estat valorar la biodiversitat urbana i dinamitzar el barri. Quan es van posar en contacte amb nosaltres, vam estar encantats de participar-hi.\nEls alumnes de primària 1, 2 i 3 vam estar realitzant diferents tasques per decorar un sector de la plaça Assumpció del barri, on s’ha muntat un escenari amb les diferents estacions de l’any amb motiu de l’exposició de Temps de Flors de Girona. Ens vam dividir les diferents manualitats per cursos, de tal manera que entre tots vam elaborar diferents tipus de decorats amb material reciclat per fer que la nostra estimada plaça llueixi amb els colors i l’alegria de la primavera.\nAlumnes creant les manualitats per decorar la Plaça Assumpció\nUna vegada ho vam tenir tot preparat, els dies 5 i 6 de maig, vam anar a muntar i decorar l’escenari de primavera amb les diferents manualitats que havien fet els nens i nenes. Finalment, el divendres 7 de maig, per cursos i per torns, vam visitar l’exposició final. L’alumnat va estar encantat i molt emocionat d’haver pogut participar en un projecte de barri com aquest.\nEspai de la Plaça Assumpció decorat\nA FEDAC Sant Narcís ens agrada participar i involucrar-nos en projectes per a la comunitat educativa, les famílies, les entitats del barri, del municipi, del país i del món. Agraïm al barri de Sant Narcís per comptar amb nosaltres!\nEn el següent vídeo, un grup d’alumnes de primària 3 us expliquen la seva experiència!


El govern d'Ada Colau redueix els préstecs a la banca tradicional | betevé\nEl govern de Colau redueix els préstecs a la banca tradicional\nBarcelona ha tancat el 2018 amb un endeutament de 836 milions d'euros, xifra gairebé idèntica a la del 2017\nSergio Segura | diumenge, 10 de febr. del 2019, a les 14.48\nEl govern d’Ada Colau ha reduït els préstecs fets a la banca tradicional al llarg d’aquest mandat: del 74,9 % de l’endeutament l’any 2014 al 43,1 % el 2018. Així es desprèn dels detalls de les operacions d’endeutament municipal publicats al web de transparència de l’Ajuntament. D’acord amb aquestes dades, el consistori ha prioritzat operacions amb entitats alienes a les tradicionals, com la banca pública (48,5 %), els bons verds i sostenibles (4,2 %) i la banca ètica (4,2 %).\n“L’Ajuntament depèn menys que mai de la banca privada tradicional”, diu el primer tinent d’alcalde, Gerardo Pisarello, que fa gala dels números aconseguits pel govern municipal actual. “Abans, tres de cada quatre euros que devia el consistori els devia als bancs. Ara, són menys de la meitat”.\n836 milions d’euros d’endeutament\nAquest 2018, Barcelona ha mantingut el seu nivell d’endeutament: 836 milions d’euros, una xifra gairebé idèntica a la de l’exercici del 2017. Segons Pisarello, aquestes xifres “desmenteixen aquells que estenien dubtes sobre la solvència de l’Ajuntament de forma irresponsable”.\nA més, des del 2014 s’han impulsat iniciatives pioneres de finançament. És el cas dels bons verds i sostenibles i de la banca ètica, que han entrat a la cartera del deute de l’Ajuntament. Algunes de les inversions finançades amb bons verds són:\nManteniment de 90 centres educatius de la ciutat, per un valor de 15,4 milions d’euros.\nConstrucció de 74,3 quilòmetres de carril bici, amb una inversió de 9,3 milions d’euros.\nConstrucció de l’Escola Massana, amb un finançament de 2,8 milions d’euros.\nRehabilitació de la biblioteca Montserrat Abelló, al carrer Comtes de Bell-lloc, per un valor de 3,3 milions d’euros.\n— Ajuntament de Barcelona — deute\nBarcelona, segona ciutat amb menys endeutament per habitant\nEl govern Colau-Collboni tindrà majoria absoluta en sis plens de districte\nEls ex-MENA veuen “irresponsable” la proposta de Batlle sobre un retorn “assistit” dels menors\nAlbert Batlle planteja “el retorn assistit” dels menors no acompanyats al país d’origen\nL’onze ideal de la temporada municipal\nL’entrevista completa a Ada Colau al ‘bàsics’\nTsunami Veïnal arrenca el compromís de Batlle d’actuar en els punts calents de la ciutat\nLa primera Comissió de Govern de Colau i Collboni\nEntrevista: Elsa Artadi, portaveu Grup Municipal JxC\nLa població estrangera a Barcelona, barri a barri


J.V.Foix: L’entesa espiritual | Bonart\nJ.V.Foix: L’entesa espiritual\nUna quasi voluminosa correspondència provocada per un incident foral m’ha confirmat en una vella creença: els lectors catalans, en compensació pels perjudicis espirituals que els afecten a causa de la incontinència dels polemistes polítics, freturen de doctrina i principis. Vull dir que els ciutadans, fins ara dòcils a acceptar la contemporàniament industriosa i infecunda dialèctica dels qui subordinen la causa comunal a la del partit —o dels escamots—, reben com un do celest l’afirmació d’una doctrina i la confirmació d’uns principis.\nPuix que és real i verídic amb tanta de minúcia estratègica arribaríeu a creure, si l’adhesió baronívola de tants de ciutadans lleials, silenciosa i franca, no ho desmentís hora per hora, que la mentalitat de la majoria no millora la d’un conserge de societat coral. Les faccions han acumulat tants d’interessos a banda i banda que quan és debatuda la causa major, que és la de la llibertat física del terrer i la de la seva grandesa espiritual, és l’espinguet dels coristes i no la veu dura i segura dels caps polítics la que domina el tumult.\nPerò crec que només la negligència d’uns quants és responsable del fet que les darreres promocions, generoses i idealistes, es trobin, en aquestes hores melancòliques, ombrívolament abandonades. Per tal com aquells interessos acumulats no són llurs interessos ni els de la col·lectivitat. Entre la doctrina i els partits hi ha un mur de gruix; entre els principis i la conducta, un fall. I, de fet, a dreta i esquerra, milers de cors generosos i de voluntats prestes esperen, mans obertes, la llavor fecunda; doctrina, doctrina i principis. I al costat, segurs i dreturers, els doctrinaris i els exegetes.\nNo costa gaire descobrir, entre els compatriotes formats en les disciplines ciutadanes de la Solidaritat ençà, un vastíssim camp d’entesa. Aquesta entesa l’hem vista practicada, per damunt de les activitats secundàries, dels partits, a moltes de ciutats i viles. A un catalanista li era tan fàcil entendre’s, per raons de principi, amb un altre català, que costava comprendre per què militaven en faccions diverses i fins i tot oposades. Per ventura un instant d’equilibri. Però hi havia l’entesa: no calien ni aplecs clandestins, ni estretes de mà ocultes. Ni rondes furtives de sectari: la Pàtria, tothora present, assenyalava el deure de cadascú. Puix que, si és una la doctrina i idèntics els principis, no difereixen, entre progressistes i tradicionalistes, els deures, en tant que és la causa de la comunitat i no la de la facció la posada en diferència.\nAixò en l’ordre polític estricte, si és que, com s’esdevé entre nosaltres, el plet de la llibertat cal considerar-lo específicament polític i no, fonamentalment, un plet immediat, de voluntat col·lectiva. En l’ordre de l’esperit —el catalanisme en tant que és una cultura—, l’entesa no admetrà subterfugis.\nPressentim aquest perill, més devastador que cap dels altres: hi ha qui, amb tanta d’inconsciència com li vulguem reconèixer, per pobresa moral o per mentalitat de domèstic, o per venalitat, es debat, es belluga (es debaten, es belluguen) per estendre la divisió a la zona fins ara intocada dels interessos de l’esperit. Hi ha qui —i enteneu-me, el «qui» és un anònim— pretén allistar a les accions filòsofs, artistes i poetes. Qui pretén fer cultura de facció, art de facció, poesia de facció. Qui, sabedor que són uns quants —uns molts— que han resistit (i resistiran) a lligar la cultura als interessos dels intrigants, posa un zel malaguanyat a fer un impossible d’aquesta entesa, tradicional en el catalanisme genèric, entre els defensors de les realitats espirituals i culturals.\nGoso assenyalar el perill als meus amics i col·legues de llevant o de tramuntana, reformistes o conservadors, avantguardistes o quiescents, perquè siguin cauts. La cultura sense un organisme que la protegeixi necessita més que mai l’aportació de tots. I, per sempre, el manteniment d’aquella entesa, glòria fins ara del catalanisme com a moviment d’irradiació cultural, entre els qui, potser més pocs en nombre, defensaran la independència de cultura, amb tants de sacrificis com caldrà i entre l’esbronc dels indoctes, per damunt de tota cristal·lització política. Sempre, és clar, oh ideal suprem!, que aquesta política no sigui ja la mateixa cultura.\nJ. V. Foix [1-X-1935]


Escola Verda | ESC Quatre Vents\nDÓNA LA NOTA: CANTEM “NO… Llegeix més»\nUs informem que demà dimecres 4, dijous 5 i divendres 6 de març al matí tornarem a oferir fruita als i les alumnes de primària dins el Pla de Consum de Fruita a les escoles. L’ordre de repartiment serà el següent:\nDimecres 4: maduixes\nDijous 5: taronges\nDivendres 6: pomes\nSi la fruita que es dóna a l’escola no agrada al vostre/a fill/a, teniu l’opció de portar-la de casa, ja que aquesta és la setmana de la fruita.\nGeneral, Infantil, Portada, Primària curs 2019-20, Escola Verda 0\nEl joc d’en Doll\nA l’escola continuem conscienciant a tota la comunitat educativa sobre la importància de cuidar el medi ambient. Per això, els alumnes de cicle mitjà han après jugant al joc d’en Doll com estalviar energia i com integrar hàbits respectuosos sobre el medi ambient.… Llegeix més»\n3r, 4t, Escoles Verdes, General, Primària curs 2019-20, Escola Verda 0\nTaller: Descoberta de les fonts i la seva problemàtica\nEl divendres 26 d’abril vam fer un taller a càrrec del Grup de Defensa del Ter i subvencionat per l’Ajuntament de Manlleu. Es tractava d’ajudar a la Rita, una lleidatana molt preocupada per l’estat de les fonts d’arreu de Catalunya. Aquest cop volia visitar les fonts de Manlleu i el seu estat amb l’ajuda dels i de les alumnes de 5è de la nostra escola.\nAmb ella i amb l’ajuda d’en Ferran i la Laura, hem visitat la font de la Teuleria i la de la Cadernera. La primera l’hem trobat seca i a la segona, després de fer les analítiques corresponents, hem trobat que no era potable perquè estava carregada de nitrats. Que trist tenir les fonts contaminades del nostre poble!!\nUn cop acabat el taller, hem anat fins a la Platja del Dolcet per jugar una estona abans de dinar. I abans de tornar a l’escola, hem passat per la pista de skate. Ha estat una bona caminadeta!!!\nMalgrat aquest cel amenaçador, hem tingut un dia genial i molt assolellat! Mireu les fotos!\n5è, General Curs 2018-19, Escola Verda, Sortides, Taller 0\nPel maig, un batut em faig!\nAquest mes de maig ja es comença a notar el bon temps, i amb la caloreta, comencen a aparèixer unes quantes fruites noves. Ara és la millor època per fer uns bons batuts!\nEstrenem la primavera!\nIntercanvi d’Escoles Verdes\nEl passat dimecres 20 de març els delegats verds de cicle superior de l’escola van participar en una trobada d’experiències del projecte Escoles Verdes a Torelló. Vam presentar les accions que es duen a terme a la nostra escola per a la sostenibilitat i vam… Llegeix més»\nGeneral Escola Verda 1\nRecomanacions saludables pel març\nMenjar fruites i verdures de temporada sempre és la millor opció.\nAprofita per a menjar maduixes i taronges en aquests dies, són boníssimies i t’omplen de vitamines!\nEscoles Verdes, General Curs 2018-19, Escola Verda 0\nAl mes de febrer, verdura menjaré!\nEl mes de febrer és mes de calçotades! Però no hem d’oblidar la resta de fruites i verdures de temporada: taronges, mandarines, pomes, carxofes, pastanagues, col… En teniu una gran varietat!


Associació Joan Manén: d’octubre 2016\nJoan Manén al Festival In-Edit\nEl proper diumenge 30 d'octubre a les 17:30 h. tindrà lloc l'estrena oficial del documental "Joan Manén. Variacions sense tema", produït per Marcial AV, als Cinemes Aribau Club 2, dins del Festival IN-EDIT de Barcelona. Per a l'Associació és un fet remarcable que el documental, que fa un seguiment intens i vigorós de les activitats de la nostra entitat, hagi estat acceptat a concurs (en la secció "Panorama Nacional") dins d'aquest reconegut festival barceloní dedicat al documental de temàtica musical.\nLa presentació del documental el proper dia 30 d'octubre anirà a càrrec de l'escriptor i periodista Genís Sinca. Al final del seu visionat tindrem l'ocasió de poder sentir en viu a una de les seves protagonistes, la violinista Kalina Macuta, que ens interpretarà una obra de Joan Manén amb un violí que també li va pertànyer, i que recentment s’ha pogut localitzar. L'instrument, un Étienne Maire Clarà (segon violí construït per aquest lutier que va pertànyer al violinista i compositor - el primer es troba al Museu de la Música) serà cedit amablement per la família Galí, qui n'és la propietària. Per acabar l'acte, tindrà lloc un col•loqui amb Kalina Macuta i Daniel Blanch, president de l'Associació, i els productors del documental, Daniel Torres i Jaime Ballada.\nA part de l'estrena hi haurà un segon passi del documental el dijous dia 3 de novembre a les 17:00 h. a la mateixa sala dels Cinemes Aribau Club. Les entrades (6 euros) es podran adquirir a les mateixes taquilles del cinema a partir del dia 27 d'octubre. Els socis de l'Associació Joan Manén gaudiran d’un 50% de descompte sobre el preu total de l'entrada.


Han finalitzat els Torneigs Internacionals, integrats al Circuit Català, de Barberà i Torredembarra. El guanyador de Barberà ha estat l'armeni Karen Grigoryan i a Torredembarra el primer classificat ha estat el català Francesc Xavier Farran. Marc Narciso continua com a líder del Circuit.\nEl Mestre Internacional del Figueres, Jorge González, amb 8 punts de 9 posssibles, es va proclamar guanyador del VI Mermorial Josep Lorerente. El Torneig, vàlid per al Circuit Català d'Oberts Internacionals es va celebrar a Sant Boi el dia 21 de juny de 2015. Alfonso Jerez i Daniel Alsina amb 7,5 punts van quedar en segona i tercera posició respectivament. Resultats\nSumades les puntuacions del Circuit del Memorial Ezequiel Martin i Memorial Josep Lorente, el francès Romain Edouard i el turc Ogulcan Kanmazalp comparteixen la primera plaça de la classificació general del Circuit 2015. CLASSIFICACIÓ\nEl Gran Mestre Miguel Ángel Muñoz ha guanyat l'Obert de Rubí, torneig que enguany es aspirant a formar part del Circuit Català. El jugador del Terrassa ha aconseguit 7½ punts i quedà empatat amb el Mestre Internacional del Tres Peons Jonathan Cruz que aconsegueix la segona plaça. Rolando Alarcon completa el podi amb la tercera posició, juntament amb altres tres jugadors empatats amb un punt de diferència dels dos primers. El torneig ha comptat amb la participació de 53 jugadors. MES INFORMACIÓ\nPàgina 105 de 130


Mostrant articles per etiqueta: canvi climàtic\nDijous, 16 abril 2020 10:02\nVídeo per sensibilitzar la població de l’Espai Català Transfronterer sobre el risc de no adaptar-se al canvi climàtic\nEn el marc del projecte ECTAdapt s’analitza la vulnerabilitat del territori, es consciencia la ciutadania i es dona suport als municipis gironins i dels Pirineus Orientals en l’elaboració de plans i accions d’adaptació al canvi climàtic.\nDijous, 16 abril 2020 09:37\nDijous, 16 abril 2020 09:34\nDijous, 16 abril 2020 09:03\nExposició Euronet 50/50 max a les comarques gironines\nAquest exposició té l’objectiu de difondre el projecte que es va realitzar a 10 escoles gironines. El projecte 50/50 dóna suport a les escoles per a reduir el consum energètic aplicant bones pràctiques en l’ús i la gestió de l’energia, sense disminuir el confort. Amb la monitorització dels consums elèctrics dels centres, es proposen mesures de reducció de la factura i del consum energètic mitjançant el model 50/50, en què l’estalvi econòmic aconseguit es reparteix a parts iguals entre el centre escolar i l’ajuntament que es fa càrrec del pagament de les factures energètiques.\nL’exposició consta de 5 lones que cada una fa 1 m. d’amplada x 2 m. d’alçada. Les lones es transporten cada una a dins d’un estoig.\nDijous, 11 Febrer 2016 12:09\nTERMCAT: CANVI CLIMÀTIC\nDijous, 19 Novembre 2015 11:44\nPrograma voluntari de compensació d'emissions de gasos amb efecte d'hivernacle


FOTOS i VÍDEO. Èxit absolut del renovat Carnaval Infantil de Taradell\nLa recuperació de la rua infantil treu al carrer uns 250 nens i nenes, amb els seus pares i avis.\nUns 250 nens i nenes de Taradell i de pobles veïns, acompanyats dels seus pares i avis, han sortit al carrer aquest diumenge a la tarda per participar a la seva rua de Carnaval. Han omplert de color i alegria el centre del poble, amb un recorregut que ha anat des de La Plaça fins al Centre Cultural Costa i Font, on han berenat, escoltat el pregó de la Reietona Carnestoltes i gaudir del concert de La Belluga. Des de l'organització, Ràdio Taradell i l'Ajuntament de Taradell, es feliciten pels bons resultats que ha donat el nou aire que s'ha donat al Carnaval Infantil.\nPaula Miralpeix, com a Reietona Carnestoltes, ha estat l'encarregada d'obrir la disbauxa infantil, al ritme d'èxits del moment que han posat la nota durant tota la rua. Un cop a Can Costa i després d'un berenar de coca i xocolata per a tota la mainada, la Sardineta (nom que l'il·lustrador Guillem Gonzalo ha donat al ninot que il·lustra el Carnaval Infantil) s'ha proclamat reina del poble i ha convidat tots els nens i nenes a fer tot el contrari del que haurien de fer normalment. Finalment, ha donat pas al grup d'animació La Belluga, que durant una hora ha fet ballar a petits i grans amb l'espectacle Paüra.\nLa rua infantil ha obert la disbauxa taradellenca, que culminarà dissabte que ve amb la gran rua de carrosses o comparses. Les inscripcions continuen obertes a través d'aquest web o de les oficines de l'Ajuntament. Com cada any, hi haurà premis en metàl·lic per a les millors.\nEn aquest enllaç podeu trobar una àmplia galeria de fotos.


Laboratori Central | Mérieux Nutrisciences España\nEn aquests deu últims anys, el nombre d'assajos de laboratori utilitzats en assajos clínics ha augmentat significativament.\nBiofortis ofereix serveis complets i segons GLP per a tots els assajos clínics amb un ampli espectre d'anàlisis rutinàries dedicades a indústries alimentàries, biotecnològica i farmacèutica.\nA més de les seves habilitats científiques en el metabolisme dels lípids, la microbiologia i la biologia molecular, el nostre personal de laboratori central combina l'experiència en gestió de projectes i logística per oferir de manera permanent solucions flexibles d'alta qualitat en línia amb el rendiment i els terminis necessaris per completar amb èxit el seu projecte.\nBiofortis també ha desenvolupat un fort saber fer (know-how) en la gestió de complexos projectes de recerca, que involucren tant múltiples llocs de recerca com a proves especialitzades.\nEls assajos clínics s'han tornat complexos, especialment a causa de la seva naturalesa multicéntrica. En conseqüència, la logística de les mostres és ara un dels principals problemes a abordar i la logística del laboratori central és crucial.\nEl nostre personal del laboratori central de Biofortis, que mostra un sòlid coneixement en temes d'assajos clínics, coneix perfectament la importància d'una logística sòlida i d'alt rendiment i que les mostres han d'enviar-se d'acord amb els terminis i la integritat de la mostra. Per a això, el nostre equip ha revisat el servei de missatgeria adequat i gestiona contínuament el rendiment del servei de missatgeria, el cost i els temps de trànsit per a un servei rendible i apropiat.\nProtocols i equips de mostreig\nEl mètode de mostreig validat i la preparació de kits específics.\nKits personalitzats (per exemple, kits de pediatria)\nEstudis preclínics i clínics\nEnviament kits de subministraments a demanda\nCentralizació de mostres\nSang, excrements, orines\nPlataforma analítica dedicada\nBiologia de rutina i especialitzada\nPlataforma NGS per anàlisi de microbiota\nForta experiència en preparació de mostres\nEquip d’I + D, per la validació i innovació de mètodes\nCentral Laboratory Parameters.pdf\nCompliment de ICH, GCPs i GCLPs\nEstudis monocentre i multicentre\nKits i logística de mostres\nConeixements i saber fer dels estudis clínics\nAccés a Web per obtenir resultats\nProveïdors de mostres\nEstudis prospectius: Capacitats internes per la recolecció de mostres fresques (CEBH)\nBiofortis CIC (infermeres, metge ...)\nSistema de Gestió d’Informació sobre Biobancs\nDiseny de base de dades\nInterfície dedicada i segura per dades biològiques\nLIMS intern per al laboratori i portal web per als informes de laboratori\nTraspàs de base de dades segons els requisits del patrocinador


L'informe anual sobre la situació del català alerta d'un retrocés en l'ús social - VilaWeb\nDilluns 06.07.2015 17:44\nEn la línia de les darreres edicions de l'Informe sobre la situació de la llengua catalana, l'estudi relatiu a l'any 2014 indica un retrocés en l'ús del català com a llengua habitual. Segons aquestes dades, la xifra general de residents als Països és de 13.499.028 habitants, 100.000 menys que el 2013. Un 90,8% afirma entendre la llengua, un 64,3% el sap parlar, un 70,5% el llegeix i un 46% el sap escriure. L'informe és elaborat per la Xarxa Cruscat, de l'Institut d'Estudis Catalans.\nLa presentació de l'informe ha anat precedida per un advertiment obligat. El president del IEC, Joan Domènec Ros, ha admès que les dades i les conclusions que se'n desprenen tenen més un valor de radiografia momentània que no d'adequació als temps que vindran. A parer seu, la caiguda dels governs del PP a les Illes Balears i al País Valencià, canviaran, poc o molt, el tracte dispensat al català aquests darrers quatre anys.\nL'estudi constata, segons que ha destacat Miquel Àngel Pradilla (director de la Xarxa Cruscat del IEC), una involució de l'ús habitual del català. Si bé les aptituds lingüístiques envers la llengua milloren (comprensió de la llengua, capacitat de parlar-la), l'ús social no. Malgrat tot, el català continua tenint 'capacitat d'atracció': si el 30% de la població la té com a llengua materna, un 36% l'adopta com a llengua d'identificació (i llengua habitual).\nTanmateix, hi ha una gran distància entre aquest 36,3% de parlants amb el català com a llengua habitual i el 50,7% de parlants que adopten el castellà. El català 'no perd terreny entre els parlants nadius', apunta l'estudi, però té dificultats per a atreure parlants entre el col·lectiu nouvingut i s'allunya de l'objectiu d'esdevenir la llengua de cohesió grupal. 'Resulta preocupant la pèrdua d'efectius de llengua inicial catalana que s'observa des del 2003', subratlla l'estudi.\nAmb tot, si aquests darrers anys la perspectiva al conjunt del país era negativa, els canvis polítics recents a les Illes Balears i al País Valencià fan preveure una millora en el 'lent camí cap a la normalització'. Tot amb tot, el domini del PP ha desembocat en una ideologia multilingüe; en són exemples el decret de plurilingüisme i el decret de trilingüisme.\nClasses en castellà 'quan no toca'\nSobre l'ús social del català, Miquel Àngel Pradilla ha dit que la societat s'havia posat 'una bena als ulls'. Segons ell, a Catalunya hi ha casos de centres educatius on alguns professors fan classes en castellà, contravenint la legislació. 'Parlem, ras i curt, de professorat que fa classes en castellà quan no li tocaria', ha insistit.\n'Tot i que manca un estudi sistemàtic —ha dit—, a l'escola catalana s'ha anat veient que la presència de la llengua castellana és molt més important que no ens pensem.' Pradilla ha indicat que la immersió lingüística no funciona com un bloc, sinó que presenta uns usos molt matisats, i que 'si es vol canviar la realitat sociolingüística s'ha de fer a partir d'una anàlisi acurada'.


Els fumadors representen el 5% dels usuaris de la unitat de condu\nEls fumadors representen el 5% dels usuaris de la unitat de conductes addictives\nNoticies » Societat 31 de maig, 2019\nEn l'últim any ha baixat la xifra de fumadors que demana ajuda a la unitat de conductes addictives, que són només el 5% del total d'usuaris. Coincidint amb el Dia mundial sense tabac el SAAS divulga els serveis que ofereix i les bondats de deixar de fumar.\nEl Dia mundial sense tabac és una bona ocasió per deixar de fumar. Almenys el SAAS intenta que alguns facin el pas divulgant els perjudicis per a la salut que comporta el consum de tabac i mesurant el monòxid de carboni en l'aire expirat i el nivell d'addicció a la nicotina. Conèixer aquestes dades pot ser un incentiu per dir prou. La unitat de conductes addictives va atendre l'any 2018 21 persones que van demanar ajuda per deixar el tabac.\nUn dels col·lectius de risc és el de les embarassades per a les quals s'ofereix una teràpia psicològica de cinc setmanes. Els experts aconsellen als que ho vulguin deixar tenir-ho clar, fixar un dia i hora per començar i mantenir-se ferm un cop presa la decisió. "Que en el moment en què dius 'no fumo', que no es fumi ni una cigarreta, perquè això vol dir una relliscada que es pot convertir en una recaiguda", adverteix la coordinadora clínica d ela unitat de conductes addictives, Angelina Santolària.\nEl dia mundial es commemora amb taules informatives i de sensibilització a les portes de l'hospital de Nostra Senyora de Meritxell, de tots els centres d'atenció primària i el centre sociosanitari el Cedre. A la plaça de l'hospital s'hi ha organitzat també una sessió de ioga per posar en pràctica mètodes de relaxació, útils durant el procés per desenganxar-se del tabac.


Ensenyi'm el quilo! - Regió7 :: El Diari de la Catalunya Central\nEns agrada pensar que els nostres conceptes tenen un suport físic al darrere, però darrere dels diners actuals només hi ha fórmules matemàtiques, i ara també hi seran al darrere del quilo. Estem perduts\nxavier domènech 17.11.2018 | 00:05\nUn quilo ja no serà com «el» quilo. Quan desapareixen certeses elementals com aquesta, què ens queda? En què podem confiar quan els referents més estables deixen de ser-ho, i per explicar quina cosa és un quilo cal utilitzar conceptes de la mecànica quàntica?\nDesprés ens estranyem que els ciutadans abracin les respostes enganyoses del populisme, que promet un món on tot s'entén a la primera i tant el bé com el mal tenen orígens identificables, a saber: el bé és el que fem nosaltres i el mal és el que fan els altres. Certament, és un esquematisme que repugna a la intel·ligència, però, quina resposta podem esperar del ciutadà ordinari quan la definició del quilogram depèn d'una cosa anomenada «constant de Plank», que és «la relació entre la quantitat d'energia i la freqüència associada a un quàntum o una partícula elemental»? A banda dels membres de la secta quàntica, qui es pot refiar d'una definició com aquesta?\nLa gent que decideix la cosa dels pesos i mesures ha decidit modificar la definició del quilogram. Fins ara el quilo s'ha definit com la massa d'un cilindre fet d'un aliatge de platí i iridi, de 39 mil·límetres d'alçada i de diàmetre, que es guarda sota diverses campanes i tancat amb tres claus al soterrani de l'Oficina Internacional de Pesos i Mesures, als afores de París. N'hi ha diverses rèpliques oficials en circulació. Aquest és l'artefacte que serveix per calibrar l'exactitud de tota la resta de mesures de pes. El cilindre parisenc és l'únic quilo del qual es pot afirmar sense cap dubte que pesa un quilo, ja que un quilo es defineix com el pes d'aquest cilindre. Per això aquest quilo és «el» quilo. Però resulta que «el» quilo és variable: malgrat les tres campanes, acumula pols, i quan se li passa el drap, es desgasta una mica. Això ha provocat que el quilo d'avui sigui unes milionèsimes de gram més lleuger que el del 1899, quan es va crear el prototip. De manera que a partir de l'1 de gener que ve, un quilo es definirà amb una equació que inclou la constant de Plank. Una abstracció.\nAl principi de les pensions domiciliades, molts jubilats anaven al banc perquè els ensenyessin «els» diners de la seva pensió. Quan els havien vist, els deixaven igualment al compte. A tots ens agrada pensar que els nostres conceptes tenen un suport físic al darrere. Però darrere dels diners actuals no hi ha altra cosa que fórmules matemàtiques, i ara també seran al darrere del quilo. Estem perduts.


Ruta de la seda. Bishkek | Carme Garrigós\nRuta de la seda. Bishkek\nper Carme Garrigos 3 de setembre de 2016\n20 d’agost del 2016.\nHe dormit molt bé. El calor ambiental m’ha ajudat prou. En despertar-me he repassat una per una les vivències que vaig acumulant en aquest viatge. A les sis i mitja ja m’he dutxat amb aigua calenta i sabó. Probablement pot sonar estrany que parle de l’aigua calenta i el sabó, però ja sabeu que en la ruta no sempre tenim aquesta comoditat.\nUna mica de truita que volia ser francesa i unes prunes han estat el desdejuni d’avui. Després hem tornat al camió per iniciar el viatge cap a Bishkek, la capital de Kirguizistan. Aquest país, com a república exsoviètica que és, amb prou feines té 25 anys d’existència. En el S.XXI està en la fase d’expansió urbanística. Són els ciutadans d’aquest país que han de decidir com han d’avançar però seria aconsellable que no deixaren gaire gent pel camí…\nMentre m’acomiadava de Kochkor, la ciutat turística del país, he vist com la gent d’ací començava la jornada i els turistes agafaven provisions per al viatge. Se n’ha de saber d’equipar-se adequadamanet. He observat que alguns homes majors portaven el sobrer de copa habitual de la zona. Amb tot, aquest signe d’identitat kirguisa està en decadència comparat amb la situació entre els uigurs de la Xina. He de preguntar a Baja, el nostre guia per aquestes terres, sobre el capell que utilitzen les dones. La majoria porten mocador i forma part de la tradició. Les tradicions solen tindre dues fases. La que ve de la imposició i la que ve de la normativa.\nUn anunci, al final de la ciutat ens indicava el camí que ens duria a Bishkek. La carretera de doble sentit s’ha empinat. Hem passat per unes muntanyes que serveixen de barrera als bancals. M’ha agradat veure botiguetes de venda de productes locals en la carretera.\nVaig cantant Itaca mentre contemple un riu que ens acompanya a la dreta del camí. Enfatitze les expressions “ple d’aventures, ple de coneixences”. M’agraden molt! En aquest viatge em sent com una escolar que ha de fer moltes coneixences, que ha d’aprendre molt.\nSóc pintora? Sóc pintora!\nEl paisatge és molt bonic. La vall ha guanyat amplària i les muntanyes han perdut alçada. També he notat que la carretera s’ha fet més recta i que teníem el riu més lluny. Hem passat per pobles on les casetes són d’una sola planta.\nEn una parada que hem fet una estació de servei, Denise m’ha dit: “I did not know that you are a painter”, que traduït ve a ser com, “no sabia que tu eres una pintora”. La paraula pintora m’ha remogut. Ha omplert el meu cor de melodies. L’emoció que m’ha produit ha fet que de poc no l’abraçara a pesar que no hem compartit tant de temps de viatge com amb Linda i Bárbara. Amb Sara la relació és més gelada. Crec que sóc massa extravertida per al seu gust. Mais, ça c’est moi. No puc pretendre caure bé a tothom perquè cadascú de nosaltres tenim una manera de ser. La meua és calenta, i a més esbojarrada, com ja sabeu…\nM’he endut un ensurt quan he vist un rètol de la carreta que anunciava que Tahskent estava a 648 quilòmetres. No esperava llegir el nom d’aquesta ciutat encara. A Tashkent m’acomiadaré del camió el dia 6 de setembre. Això ja s’acaba.\nAlma Atà. Atenció primària per a tots\nAlma Atà és una paraula que m’ha sorprès, sobretot perquè estava escrita al costat d’una fletxa que assenyala el pont que separa Kirguizistan i Kazakhstan, una altra antiga república soviètica. He escrit el seu nom en la meua llista de viatges pendents. M’agrada allargar la llista de la pàgina encapçalada amb un “per conèixer”. Tornant a Alma Atà. La paraula m’ha dut records perquè va ser en aquesta ciutat kirguisa on l’any 1978 es va fer una conferència internacional organitzada per l’OMS i la UNICEF i apadrinada per l’URSS, on es posava èmfasi en la importància de l’atenció primària. D’allí en va eixir una declaració titulada: “Salut per a tots en l’any 2000”. El concepte continua sent vàlid perquè és un somni que encara no s’ha complert per tots els obstacles que està trobant per a la seua implementació. Em fa l’efecte que un dels errors del programa està en que el sentit vocacional ha fallat en molts nivells. No sóc experta en aquest programa però em reafirme com a forta defensora del seu contingut.\nHem arribat a Bishkek a les dotze i mitja del migdia. Dochi ens ha aparcat davant l’hotel Àsia Mountains. Un hotel molt simpàtic. Ens hi hem sentit molt a gust. No sé per què m’ha recordat la casa on vaig viure amb Ricardo Ventura a Los Àngeles. La casa estava a prop del McArthur Park… A Linda i a mi ens ha tocat compartir l’habitació número 9. Sembla una mansarda que m’ha recordat la que vaig viure a Venècia.\nHem caminat fins una oficina on hem pogut canviar els pocs Rams xinesos que encara teníem per SOM, la moneda de Kirguizistan. Amb diners locals en la butxaca hem buscat un lloc on dinar. Teníem molta fam. Ens hem assegut al The East Taste. Jo he demanat el plat n. 5 que es diu Durka. Boníssim. Era carn bullida amb patates i una salseta. He gaudit com una cosaca. M’agrada menjar! Crec que el meu cos necessitava carn. I l’ha devorada.\nTotes les cambreres portaven els cabells amagats. Contra gustos religiosos no hi ha res a dir. Cadascú té un pensament. El Creador ens va regalar el dret a la llibertat. Aquests són els meus pensaments, per a defensar el que el Pare ens ha regalat.\nHem entrat en un supermercat que tenia de tot. Molts productes elaborats per mans i fàbriques russes. També n’hi havia alguns de xinesos. He comprat paper de vàter perquè sempre m’agrada dur-ne.\nComiat de Linda\nDe tornada a l’hotel he vist un banc del Pakistan. Increíble! No sabia que tenien bancs a l’estranger, i menys en un país poc poblat i pobre com és aquest. En la mateixa vorera he comptat fins a sis dones que duien el mocador en cap a l’estil jihab que també cobreix el front perquè cap cabell gose eixir-ne. Altres dones anaven amb mocador o sense. Però tinc la intuïció que l’islam integrista està fent forat en aquest país. En part, després de veure tres barbuts amb cara de santets…. Aquesta sensació no la vaig tenir en la zona uigur de la Xina.\nEns hem trobat amb Baja, el guia, i com que no em quedava tela per a fer els mamarratxos hem anat passejant a comprar-la. Caminar per les ciutats és prendre-li la tensió. Hem passat pel rellotge. El Big Ben local. Es feia difícil avançar per les voreres perquè s’omplen de venedors i venedores amb productes del camp i de fàbriques. Ho entenc, no poden pagar el lloguer dels locals comercials i ho trauen al carrer.\nTot l’equip hem sopat molt bé en el restaurant Navat. Hi havia cervesa a pressió. El sopar ha estat el comiat dels sis viatgers que acaen el trajecte ací. En tornar a l’hotel, en l’habitació de Fred i Will, hem encetat la botella de vi que Linda portava des de Xina. I a les onze de la nit, davant el taxi que la duria a l’aeroport, ens hem abraçat com a signe de comiat. En la llista del pròxim comiat ja apareixerà el meu nom.\nRuta de la seda. Bishkek was last modified: setembre 3rd, 2016 by Carme Garrigos


El Barça ha d’oferir el Camp Nou a Kosovo contra Espanya – Avantguarda.cat\nOriol Domingo 8 de desembre de 2020 Contrapunts\nEl Futbol Club Barcelona ha d’oferir el Camp Nou a Kosovo contra Espanya en el partit que ambdues seleccions han de disputar per classificar-se per al Mundial de Qatar a partir del proper març.\n1. VISCA KOSOVO, VISCA CATALUNYA. El gest del Barça, com equip més representatiu de Catalunya i que és més que un club, tindria a tot el món un alt sentit esportiu, cívic, pacificador. Cal tenir en compte que el règim espanyol és un dels pocs règims que no reconeix Kosovo com estat independent. Espanya està contra la independència de Kosovo de la mateixa manera que s’oposa a la independència de Catalunya.\n2. ESPANYA INCONSTITUCIONAL. La retrògrada postura espanyola es inconstitucional. Viola els articles 10.2 i 96.1 de la Constitució “que entre todos nos hemos dado”. Article 10.2 sobre drets i deures fonamentals: “Les normes relatives als drets fonamentals i a les llibertats que la Constitució reconeix s’interpretaran de conformitat amb la Declaració Universal dels Drets Humans i els tractats i acords internacionals sobre les mateixes matèries ratificades per Espanya”. Article 96.1 sobre l’elaboració de les lleis: “Els tractats internacionals vàlidament celebrats, un cop publicats oficialment a Espanya, formaran part de l’ordenament intern”.\n3. DRETS HUMANS. La Declaració Universal dels Drets Humans (aprovada per l’assemblea general de les Nacions Unides del 10 de desembre de 1948) estableix: “La voluntat del poble és el fonament de l’autoritat dels poders públics” (Article 21.3).\n4. DRETS CIVILS I POLÍTICS. El Pacte Internacional dels Drets Civils i Polítics (Nova York, 19 de desembre de 1966) estableix: “La Carta de les Nacions Unides imposa als Estats l’obligació de promoure el respecte universal i efectiu dels drets i de les llibertats humanes” (Preàmbul). “Tots els pobles tenen el dret de lliure determinació. En virtut d’aquest dret estableixen lliurement la seva condició política proveeixen alhora el seu desenvolupament econòmic, social i cultural” (Article 1.1). “Els Estats parts en el present Pacte, promouran l’exercici del dret de lliure determinació i respectaran aquest dret de conformitat amb les disposicions de la Carta de les Nacions Unides (Article 1.3). “Cada Estat part es compromet a adoptar, segons els seus procediments constitucionals i a les disposicions del present Pacte, les mesures oportunes per dictar les disposicions legislatives o d’una altre caràcter que fossin necessàries per fer efectius els drets reconeguts en el present Pacte i que no estiguessin ja garantits per disposicions legislatives o d’un altre caràcter” (Article 2.2).\n5. AUTODETERMINACIÓ EN EL BOE. Catalunya és com a mínim, segons la Constitució, una nacionalitat, un poble. El dret d’autodeterminació consta en la Constitució i en el Boletín Oficial del Estado / BOE (1977 / 10733) i està plenament vigent. El clar mandat constitucional sobre el dret d’autodeterminació obliga a tothom. Rei, campechano fugat, Tribunal Constitucional, Tribunal Suprem, Congrés, Senat, Exèrcit, militars retirats, els autodenominats constitucionalistes (Psoe, Pp, Vox, Cs, Podemos), sobiranistes catalans. A tothom.


Concurs JOCen10 | Biblioteques de Sant Boi de Llobregat\n25/03/2021 · by Biblioteques de Sant Boi\t· in Coneixements, Formació, Joves.\t·\nEl Consorci per a la Normalització Lingüística impulsa el concurs JOCen10, una iniciativa pionera que sorgeix en el marc del programa ‘I tu, jugues en català?” on els participants han de crear tutorials de jocs de taula en català.\nAdreçat principalment a joves majors de 18 anys, el concurs busca la participació de persones interessades tant en els jocs de taula com en la difusió de continguts a través de les xarxes socials. Tal com explica en el vídeo promocional la youtubera Juliana Canet, la dinàmica del concurs consisteix a enregistrar vídeos tutorials que expliquin el joc de taula en català, durant deu minuts com a màxim. El joc de taula escollit ha de formar part del catàleg de jocs de les empreses col·laboradores del programa “I tu, jugues en català?”.\nEntre els premis, destaca un IPad, una subscripció a Filmin.cat i vals de compra a les botigues de la cooperativa Abacus. El jurat estarà format per experts del món del joc, youtubers i creadors de continguts en línia.\nEl concurs tindrà lloc del 29 de març al 19 d’abril. A partir del 3 de maig es podran veure tots els tutorials al canal de YouTube del programa ‘I tu, jugues en català?‘ que compleixin les bases del concurs. L’acte de lliurament de premis del concurs JOCen10 tindrà lloc el 28 de maig de 2021, Dia Internacional del Joc. El primer i el segon tutorial guanyadors seran escollits pel jurat. El 3r tutorial premiat serà el resultat de la valoració del públic.\nEtiquetes: Català, Concurs, CPNL, Jocs, Tutorial, Videojocs, Youtube\n← Atena, nou servei de les Biblioteques Públiques de Catalunya\nActivitats abril 2021 →


Les notícies més destacades de la setmana a Rubí. FOTO: NHS. FOTO: NHS\nper Redacció Rubí. 23 d’octubre de 2021 11:25\nComençàvem la setmana del 18 al 24 d'octubre explicant com els rubinencs i rubinenques van poder viure la 5a edició del Festival Full Colors, enguany celebrat a la plaça Josep Tarradellas on va nèixer, i així van disfrutar de diferents artistes urbans i de la creació de nous grafits.\nMés info: Grafit i música a Rubí amb la celebració de la 5a edició del Festival Full Colors\nDimarts el nostre col·laborador on es podia veure el Joaquim Cardona amb la seva muller francesa al voltant del 1950, un dels 11 rubinencs deportats i que té una de les Stolpersteine o llambordes dissenyades per Gunter Demnig que recorden les víctimes dels camps de concentració alemanys de la Segona Guerra Mundial.\nMés info: Joaquim Cardona, rubinenc supervivent de Mauthausen\nDimecres feiem ressó novament de la fatídica mort del Hazif, el botiguer assassinat a Rubí la setmana passada després de patir un robatori, i és que el seu local no ha tornat a aixecar les persianes. L’aparador s’ha omplert d’espelmes, flors i escrits dels veïns de Rubí. Una barreja de dolor, commoció i indignació encara pesa en l’ambient.\nEn aquest sentit, també coneixiem una última hora per la tarda. Els Mossos detenien dues persones per l'assassinat del comerciant de Rubí i que segons El Periódico, els dos arrestats no superen els 20 anys i tenen antecedents, però no per delictes tan greus.\nDijous continuava el fluxe d'informació respecte el cas de l'home pakistanés, propietari de la botiga d'alimentació a Rubí. Si dimecres a la tarda els Mossos detenien dues persones, dijous al matí es va saber que un d'ells quedava en llibertat amb càrrecs mentre que l'altre passava a presó provisional.\nMés info: Un dels arrestats per la mort del botiguer de Rubí, en llibertat amb càrrecs\nEl divendres el va protagonitzar la presentació del Pla director de la bicicleta de Rubí, una espècie de full de ruta a seguir en els pròxims sis anys que vol promoure entre els rubinencs l’hàbit d’anar a peu, en bicicleta o en patinet elèctric, en comptes d’agafar el cotxe.\nPer acabar la setmana, obríem el dissabte amb una darrera novetat i és que el Govern espanyol ha demanat retornar totes les multes que es van imposar durant el primer estat d'alarma per la Covid-19, després de ser declarat aquest inconstitucional, tal com ha avançat El Mundo.\nMés info: El Govern obliga a retornar l'import de les multes del primer estat d'alarma


«Els monolingües del PP, contra l'escola en català al País Valencià», per Jordi Martí Font L'atac sense mesura de cap mena que el Partit Popular i altres aliats de l'ultraespanyolisme lingüístic militant...\nCrema Londres a Tarragona (cinquanta-u): «Dràcula, Stoker, Londres» Hivern i mal de gola. Pròpolis, mel, infusions i jerseis de llana i coll alt. Bufs, bufandes i altres invents que tapen els colls. I malgrat tot,...\nCrema Londres a Tarragona (quaranta-nou): «Visca l'Àsia de sempre» Paradisos de sal i òxid. Oxidació lenta com les piles que desprenen electricitat. Elèctriques boques de foscos i llargs túnels. De la...\n«Can Vies és del barri... i del món sencer!», per Jordi Martí Font A quarts de set d'avui al matí del 29 de gener del 2014 quinze furgonetes dels Mossos d'Esquadra han assaltat el Centre Social Can Vies a Sants amb...\nPetita crònica d'un gran fet\nPetita crònica d'un gran fet Enguany el premi més esperat i jo diria que protagonista indubtable de la gala de la Nit de la Cultura de l'OCB, ha estat l'Assemblea de docents. Aquí en teniu la foto: una imatge per al record. Va...\n«Zapata, el dia que vam néixer», per Jordi Martí Font Vaig néixer políticament la nit entre el darrer dia del 1993 i l'1 de gener del 1994, quan milers d'homes i dones amb la cara tapada per no singularitzar-se van...\n«Gràcies Ester, avui sí, stop bales de goma!», per Jordi Martí Font\n«Gràcies Ester, avui sí, stop bales de goma!», per Jordi Martí Font La pressió constant i sostinguda dels moviments socials, dels mitjans de comunicació popular, l'encalç al carrer i al Parlament de les...\n«Un reclús s'ha suïcidat», per Xavier Montanyà\n«Un reclús s'ha suïcidat», per Xavier Montanyà --- Al CIE de Zona Franca s'ha suïcidat un reclús. S'ha penjat amb els cordills de les sabates. Ahir era noticia. Demà se'ns haurà oblidat. Com ha...\nAvui s'ha fet pública la sentència del jutge Josep Maria Miquel Porres (la llengua mai no menteix) que absol el sotsinspector dels Mossos d'Esquadra Jordi Arasa dels cops de porra contra David Fernàndez en el desallotjament de la...\n«24 d'octubre, ni LOMQE ni LEC! Camí de la vaga general indefinida», per Jordi Martí Font Una vaga general, encara que sigui sectorial, no és no treballar, no és descansar del treball o escaquejar-se'n, sinó...


El grup Peralada prepara un macroceller dedicat a l’enoturisme\nEl nou celler del Grup Peralada, a Peralada, Empordà, Catalunya del Sud © Grup Peralada\nS'ha fet una inversió de 40 milions d'euros\nA una hora de Perpinyà, el grup vinícola “Vins i Caves Peralada” inaugurarà enguany una imponent estructura industrial, en forma d’ampliació del seu local, situat al municipi homònim de la plana empordanesa. Aquest nou indret, subtilment integrat al paisatge, compta amb un celler adaptat als criteris de la sostenibilitat. Engloba el primer espai de producció de l’empresa, inaugurat l’any 1941. Gràcies a aquest avenç recolzat amb un pressupost de 40 milions d’euros, el grup Peralada vol jugar amb la continuïtat de la seva pròpia història alhora que desenvolupa la seva producció de cava. Aquesta nova “fàbrica de vins” és la primera d’Europa a rebre l’etiqueta ambiental i energètica LEED Gold, la més prestigiosa del món.\nUna ruta completa per als visitants\nEl futur celler, les obres del qual s’estan ultimant, estarà en funcionament a partir d’abril. Igual que els centres comercials o les discoteques, comptarà amb diversos ambients, tots els quals mostran als visitants tot el procés de disseny del vi. L’interès de la transacció financera no és només produir, també es tracta d’una aposta cap a l’enoturisme. Segons un estudiat circuit, l’espai dedicat a l’elaboració estarà format per tres zones diferenciades, una adaptada a l’elaboració de vins blancs i negres, l’altra a vins de petita producció i una última reservada als vins de la finca Garbet (150 hectàrees de Chardonnay, Garnatxa Blanca i Noir o Sauvignon Blanc), així com als vins experimentals.\nUn imperi vinculat als vins i als casinos\nEl grup Peralada és una empresa familiar activa en els sectors vitivinícola, lúdic, cultural i industrial. Té el seu origen en la creació de l’empresa d’automòbils Hispano-Suiza a Barcelona l’any 1904 per part de l’advocat i empresari Damià Mateu. El seu fill, Miquel Mateu i Pla, va comprar l’any 1923 el conjunt monumental del Castell de Peralada, construït al segle XIV, des del qual va rellançar la producció de vi, iniciada per la comunitat religiosa del lloc al mateix temps. A la dècada dels 60, el senyor Mateu, empresari i diplomàtic, amic del general Franco, alcalde de Barcelona i aleshores diputat franquista, va internacionalitzar el cava “Castillo Perelada”. La seva filla, Carmen Mateu, va acompanyar la transformació de la beguda en una referència de prestigi, alhora que va crear el festival Castell de Peralada l’any 1987. Paral·lelament, aquesta hereva va obrir el Gran Casino de Barcelona, el Casino Castell de Peralada i el Casino de Lloret de Mar, els anys 1978 i 1979. Aqueixos espais associats a l’oci i la gastronomia són una branca important del grup, que també compta amb grans centres d’oci a Sud-amèrica, entre els quals destaca el Casino Resort Santa Fe.


Equilibri, mesura i precisió: tres imperatius importants de l'enginyer i inventor Edward Kain. Amb una atenció al detall, aquest va arribar a inventar màquines, plasmades en models que encara existeixen en els nostres dies.\nUna ginebra modèlica es mereix el mateix equilibri, mesura i precisió. Michael el besnét d'Edward utilitza avui dia aquests mateixos preceptes per produir la ginebra 6 O'Clock amb la màxima qualitat. Inspirat pel seu avantpassat, Michael selecciona i equilibra amb precisió les baies de ginebre amb sis botànics més per aconseguir la combinació perfecta d'ingredients que participen en la 6 O'Clock gin. La frescor cítrica de la pela de taronja harmonitza a la perfecció amb la intensitat de la flor de saüc. El resultat és una ginebra suau, pura i delicadament aromàtica.\nEdward va ser conegut per la seva sensatesa en moderar el consum de ginebra i sempre esperava pacientment que fossin les "6 O'Clock" per crear el seu moment de Ginspiració.


Rocío Carrasco: 'Tu eres un pocavergonya i la teua dona una provocadora'\nTu eres un pocavergonya i la teua dona una provocadora, les dures paraules de Rocío Carrasco\nRocío Carrasco, d'Olga Moreno: "Va agafar la cara del meu fill perquè no em vera"\ndijous, 13 de maig 2021 - 12:20h\nTelecinco va continuar anit emetent la docu-sèrie, ‘Rocío, contar la verdad para seguir viva’, centrat en el seu fill David Flores.\nEn este nou episodi, la dona d'Antonio David Flores, Olga Moreno, també apareix i no per a bé.\nOlga Moreno es va asseure en ‘Sábado Deluxe’ l'any 2019 i va assegurar que s'havia vist cara a cara en els corredors del jutjat amb Rocío Carrasco i que ella s'havia negat a saludar al seu fill. Una confessió que la dona d'Antonio David Flores va fer en el seu moment i que la protagonista de la sèrie documental nega rotundament.\nEl procés judicial de Rocío Carrasco després de la seua boda amb Fidel Albiac\nUna de les grans absències en la boda de Rocío Carrasco i Fidel Albiac va ser la de David Flores, el seu fill.\nNo obstant això, la cosa no es va quedar ací. La filla de 'la más grande' assegura que, després de la boda, Antonio David Flores tampoc li va retornar al jove.\nElla, en veure que el xiquet no tornava a la seua casa, va decidir prendre mesures legals contra el pare i l'octubre de 2016, els jutjats d'Alcobendas li van demanar a Antonio David Flores que retornara al jove amb la seua mare: “Mai m'ho va retornar, és com si la meua acció en el jutjat mai haguera existit”, explicava Rocío Carrasco.\nLa dona de Fidel Albiac assegura que no va baixar a buscar al seu fill perquè tenia “por” al rebuig” i a posar al seu fill en “una situació molt fotuda”: “El que havia de tornar després a casa amb si pare era ell i és una cosa que Antonio David no li hauria perdonat”, assegurava Rocío Carrasco.\nLa protagonista de la docu-serie’, assegura que quan es produeix la vista, el xiquet ha complit els 18 anys. “El pare sempre ha jugat amb els terminis de temps. Al ser el meu fill major d'edat, la meua reclamació mancava d'objecte”, explicava.\n"'No allibera l'hormona del creixement', els problemes de salut de David Flores" "La nova enemiga de Rocío Flores: una presentadora de Telecinco"


mots emblocats: Accents\nJa fa temps que el cinema nord-americà té una especial cura amb els accents que els personatges usen quan parlen. Actors coneguts com Richard Gere o Julia Roberts, per exemple, a base d'hores d'entrenador personal, han estat capaços d'impostar un accent irlandès prou correcte. En el fons, té la seva lògica: si es gasten una fortuna en, posem per cas, els efectes especials, el vestuari d'època o la fotografia, és evident que també cal cuidar la qüestió lingüística. D'aquesta manera, hi ha pel·lícules en les quals la llengua i els accents poden acabar tenint un gran protagonisme, com vaig explicar fa un temps.\nA casa nostra, però, encara no hem arribat a aquest estadi evolutiu (pel que fa a les sèries de televisió). Una crítica que vaig sentir repetir a bastament sobre dues de les grans produccions de TV3 (Serrallonga i Les veus del Pamano) fou aquesta absoluta manca d'estètica lingüística i adequació dels accents. Sembla que encara no cuidem prou la llengua.\nI parlant d'accents, fa un parell de setmanes que començà la sisena (i última) temporada de la sèrie Lost (de la qual us en vaig fer una referència literària). Una de les moltes coses que m'agraden de Lost és la varietat d'accents que s'hi poden sentir: anglès, americà, australià, canadenc, escocès... De tots ells, el meu preferit és el del personatge Desmond Hume (interpretat per Henry Ian Cusick): un accent escocès molt agradable, amb aquelles os tan obertes en pronunciar la paraula brother. Cal remarcar, però, que en aquest cas s'optà per la solució més econòmica i senzilla, la de buscar un actor de pare escocès.\nPublicat per Ma-Poc a 19:55\nHe trobat aquesta ressenya molt interessant. Estic d'acord am tu, com parlant de la varietat occidental,en què hauríem de cuidar molt més aquesta qüestió dels accents.\n15 de febrer de 2010 a les 20:36\nQuè tindrà en Desmond que a tothom li agrada, per una cosa o l'altra? A mi la sèrie no em fa el pes, però vaig veure algunes temporades, i en Desmond era el meu personatge preferit. I això que com ho veia jo el tio tenia un accent espanyol força aconseguit. Vaja, que estava doblat. Però ja m'han parlat del seu accent en anglès, i el que m'han dit és que és incomprensible.\n15 de febrer de 2010 a les 20:51\nAra per ara, ací a València sembla impossible escoltar accents que no siguen exclussivament de la província de València, ni tant sols dels parlar castellonecs o alacantins, per no dir ja principatins.\nEm sembla molt interessant i molt bona cosa que s'ocupin fins i tot d'això els nord-americans.\nPerò això no hauria de fer més fàcil que les Majors, em sembla que en diuen, entenguessin que aquí tenim una llengua diferent a la castellana?\nPel que fa aquí, ja em conformaria que fessin servir bé els pronoms febles, les concordances, etc... :P\nUn bon apunt, Ma-Poc, que dona per molt... ;-)\n15 de febrer de 2010 a les 21:40\nDoncs, sí, realment a Les veus del Pamano, es trobava a faltar l'accent del Pallars. S'hauri de cuidar més... també els pronoms febles és clar!\n16 de febrer de 2010 a les 1:07\nNo vaig veure ni Serrallonga ni Les veus del Pamano... però sí que recordo haver llegit un munt de crítiques sobre la qüestió de l'accent en la segona...


Artech Hub, un projecte per unir art, ciència i tecnologia a Montjuïc | betevé\nCinema a Granel (R)\nNeix Artech Hub, un projecte per unir art, ciència i tecnologia al pavelló Alfons XIII de Montjuïc\nEl govern, l'Ajuntament i nou institucions impulsen la iniciativa que vol optar al finançament dels fons europeus\nRedacció | dilluns, 21 de desembre del 2020, a les 14.40\n(ACN) Neix el Barcelona Hub d’Art, Ciència i Tecnologia (Artech) una iniciativa que vol unir art, ciència i tecnologia impulsada per nou institucions i amb el suport del Departament de Cultura i l’Ajuntament i la Cambra de Comerç de Barcelona. Un cop renovat, el pavelló Alfons XIII del recinte de firal de Montjuïc podria ser la seu del projecte que disposaria d'”espais de recerca en arts digitals, de divulgació, per l’acceleració de la indústria cultural i creativa, de fabricació digital i d’exposició per nous creadors”, ha dit el director general de l’entitat, Constantí Serrallonga.\nAquest dilluns s’han mostrat “els primers esbossos” d’un projecte que vol optar als fons europeus i que s’hauria de tirar endavant “entre 2021 i 2024”. La iniciativa està integrada per universitats com la Universitat Politècnica de Catalunya (UPC) o la Universitat Oberta de Catalunya (UOC); centres de recerca com l’Institut de Ciències Fotòniques (ICFO), el Barcelona Supercomputing Center (BSC), el Barcelona Institute of Science and Technology (BIST), referents de l’emprenedoria com Barcelona Tech City i organitzacions cultural com Hangar o la New Art Foundation, a més de la Fira de Barcelona, que cedeix el pavelló, construït per Josep Puig i Cadafalch entre 1818 i 1923.\nPalau Alfons XIII, possible seu\nEs tracta d’un espai de 7.200 metres quadrats que, un cop restaurat, podria esdevenir la seu d’aquesta iniciativa i acollir-hi un centre de recerca, una acceleradora d’empreses creatives, laboratoris i tallers per a la comunitat artística. A més, l’edifici inclouria sala d’exposicions per a la presentació de projectes, obres o innovacions de la indústria creativa i acolliria activitats de difusió, oferint oportunitats per a tota la comunitat artística, científica i industrial de la ciutat i per a tota la ciutadania.\nEls integrants han avisat que el que presentaven aquest dilluns era un primer pas i no han explicat concrecions sobre el què, el com i el quan de la iniciativa. “No tenim la llista de projectes que farem. Estem en fase de redactar un pla d’actuacions que segurament tindrem elaborat a la primavera i això marcarà el full de ruta”, ha dit el rector de la UOC Josep A. Planells. Una de les primeres actuacions conjuntes de les nou institucions que formen Artech serà la participació a la Biennal de la Ciència, que es farà al juny.\nEn espera dels fons europeus\nEl projecte espera tenir el suport financer dels fons europeus Next Generation EU de reconstrucció econòmica després de la pandèmia de la covid-19. “Aquest projecte necessitarà el suport financer per tirar-ho endavant, hem fet els primers esbossos perquè es poguessin ensenyar, però ara ens posem a treballar amb l’horitzó dels fons europeus, que són entre el 2021 i el 2024, i en aquest horitzó hauríem de ser capaços de tirar endavant aquest projecte”, ha detallat.\nEl resultat final “no serà un projecte mitològic”, ha assegurat el rector de la UOC. “Venim a plantejar un canvi d’escala a partir de les realitats concretes”, ha afegit. I és que un dels objectius del projecte és generar sinergies entre col·lectius d’artistes, científics i tecnòlegs i oferir els resultats d’aquesta col·laboració a la ciutadania catalana, que presenta uns índexs baixos de consum cultural. “Els indicadors de consum cultural no són els que per riquesa que té el país haurien de ser”, ha dit el secretari d’Universitat i Recerca, Francesc Xavier Grau Vidal, que ha assistit a l’acte de presentació en lloc del conseller Ramon Tremosa, que ha tingut “problemes d’agenda d’última hora”.\nArtech també vol generar una xarxa de col·laboració amb els equipaments culturals de la muntanya de Montjuïc, on hi ha el MNAC, la Fundació Mies van der Rohe, el CaixaForum, la Fundació Miró, el Museu d’Arqueologia i el Mercat de les Flors.\n— Art — ciència — Fira de Barcelona — Parc de Montjuïc — tecnologia — UPC\nBarcelona doblarà la producció pública d’energia solar\nSurten a la llum fotos del túnel de l’L9 abandonat amb les obres parades: “Un autèntic despropòsit”


Pla de viabilitat. Objectiu: SALVAR la teva EMPRESA – Centre d'empreses Baix Llobregat – PROCORNELLA – Serveis per a empreses\nYou are here: Home / Blog / Programes i formació / Pla de viabilitat. Objectiu: SALVAR la teva EMPRESA\nEt convidem a participar al Pla de Viabilitat Empresarial, un programa de país 100% subvencionat que té per objectiu analitzar els negocis i preparar-los perquè segueixin essent viables en el futur.\nPIMEC, juntament amb la Generalitat de Catalunya a través del Departament d’Empresa i Coneixement, posem al teu abast el Pla de Viabilitat Empresarial, un programa de país i el teu espai de reflexió i coneixement per analitzar, preparar-te i impulsar el futur del teu negoci. La clau de l’èxit per superar els reptes actuals.\nAquesta iniciativa s’emmarca en les mesures que s’impulsen per pal·liar els efectes de la Covid-19 i, en aquest cas, PIMEC i el Govern volem donar suport a les empresàries i empresaris de les petites i mitjanes empreses del nostre país, que representen més del 99% del teixit empresarial.\nEmpreses d’entre 1 i 249 treballadors i amb 3 o més anys d’activitat\nEmpreses amb matriu o centre de decisió a Catalunya\nSectors d’activitat que hagin patit de forma rellevant les conseqüències de la pandèmia de la Covid-19\nL’escenari actual deixa les empreses, sobretot les pimes, en una situació més dèbil\nEt planteges com adaptar el teu negoci als nous temps?\nEstàs pensant en la transformació del negoci?\nHas estat mesos sense facturar i penses com recuperar-ho?\nEt teu endeutament ha augmentat considerablement?\nNecessites un canvi de model del negoci?\nOBJECTIUS del Pla de Viabilitat:\nDIAGNOSTICAR, de forma clara a curt i mitjà termini, la situació i viabilitat de l’empresa amb indicadors predictius dels àmbits econòmic, financer, laboral, estratègic comercial i organitzacional.\nCAPACITAR l’empresariat amb el conjunt d’eines necessàries, per tal de portar a terme una anàlisi i reflexió i una identificació clara dels factors claus de canvi o transformació per assegurar la viabilitat de les empreses.\nESTRUCTURAR un full de ruta de viabilitat empresarial de l’empresa, on es defineixin les accions necessàries a executar per assolir els objectius establerts.\nACONSEGUIR la viabilitat del negoci a mitjà i llarg termini.\nDiagnosi digital i gratuïta per a qualsevol empresa catalana. Les empreses rebran un informe personalitzat amb els indicadors clau, conclusions, recomanacions i una anàlisi comparativa sectorial (informe de viabilitat). També es disposarà d’un campus virtual amb una oferta de píndoles formatives que ajudaran a la capacitació dels equips.\nObjectiu: Salvar les pimes! Comencem?\nApunta’t ara a www.plaviabilitat.cat\n20/07/2021 /per Procornellà\nhttps://www.centredempresesprocornella.cat/wp-content/uploads/2021/07/Banner_rrss_840X400.jpg 400 840 Procornellà https://centredempresesprocornella.cat/wp-content/uploads/2012/08/logo-vert-def.png Procornellà2021-07-20 08:30:212021-07-01 10:27:22Pla de viabilitat. Objectiu: SALVAR la teva EMPRESA\nESPAIS DE LLOGUER PER A EMPRESES DE BASE DIGITAL AL VIVER D’EMPRESES Descobreix els tipus de campanyes en Google Ads: publicita la teva pàgina ...


Cullera obri un concurs d'idees per a la remodelació integral del Passeig Doctor Alemany | Valencia Extra\nCullera obri un concurs d'idees per a la remodelació integral del Passeig Doctor Alemany\nEl consistori pretén continuar renovant el centre històric de la ciutat i anima els professionals de la matèria a què presenten projectes\nL’Ajuntament de Cullera té la intenció de continuar reurbanitzant el centre històric de la ciutat i entre aquestes actuacions es troba una de les més ambicioses: la remodelació integral del Passeig Doctor Alemany. És per això que el consistori ha convocat un concurs perquè arquitectes i professionals del sector presenten idees d’un avantprojecte que servisca de base per a aquesta reforma.\nEl regidor d’Urbanisme, Bernat Escolá, ha explicat que «l’equip de govern, conscients de la necessitat de remodelació d’aquesta avinguda i del seu potencial social, tenim la voluntat de fer valdre i convertir-lo en un espai dinamitzador de la ciutat». L’edil ha expressat que aquest és un primer pas per a després valorar la seua execució.\nCal assenyalar que fins al moment s’han fet renovacions parcials i intervencions lleugeres generalment d’infraestructures i instal·lacions com paviments, fanals o mobiliari urbà. Ara, la intenció, tal com ha assenyalat Escolá, és dur endavant una reforma integral del Passeig que oferisca solucions tècniques contemporànies i originals, sempre complint les normatives urbanístiques i amb criteris d’accessibilitat, sostenibilitat, igualtat i eficiència energètica.\nD’aquest mode la intervenció persegueix recuperar el passeig per a les persones, ja que moltes vegades s’ha convertit en un espai d’aparcament de cotxes i el que es pretén és convertir-lo per al gaudi de la ciutadania.\nEls professionals que vulguen participar en aquest concurs han d’estar col·legiats en els respectius Col·legis Professionals i hauran de presentar el seu avantprojecte abans del 21 d’abril.\nNo serà necessària la inscripció prèvia, simplement la presentació de la documentació serà suficient per a presentar-se al concurs. Les bases, requisits i documentació necessària pot consultar-se al tauler de comunicacions del web de l’Ajuntament de Cullera.


Farmàcia Ortopèdia Vilamala Esplugues - Guia33\nFarmàcia Ortopèdia Vilamala Esplugues\nEstás aquí: » » Home / Elementos / Salud, Farmacias, Tienda, Ortopedia / Farmàcia Ortopèdia Vilamala Esplugues\nAvinguda de Cornellà 99-10., , Esplugues de Llobregat, Barcelona\n– Campanyes de salut:Tenim a la teva disposició els qüestionaris sobre «Qualitat del son» i «Sobrepès i obesitat» per guiar-te en aquestes situacions freqüents de salut.\n– Consell deshabituació tabàquica:Elaborem l’estratègia de tractament que més convingui segons les necessitats de cadascú.\n– Control de la pressió arterial: Fem controls periòdics per evitar possibles riscs cardiovasculars.\n– Dermocosmètica: T’aconsellem amb el millor tractament en funció de les necessitats de la teva pell.\n– Determinació glucosa i colesterol:Obtenim de forma ràpida els nivells de glucosa i colesterol pel mètode Reflotron.\n– Indicació i consell farmacèutic:Davant situacions de simptomatologia menor t’assessorem per aconseguir el teu benestar.\n– Infantil: Disposem de productes d’alimentació infantil així com de cosmètica i complements per al teu nadó.\n– Formulació magistral:Elaboració al nostre laboratori de preparats oficinals i fórmules magistrals.\n– SPD: Oferim la possibilitat de preparar setmanalment la medicació als nostres pacients per facilitar el compliment del tractament.\n– Ajudes tècniques: Cadires de rodes, caminadors, bastons, coixins antiescares, matalassos d’aire, grues i llits\n– Bany: Elevadors de WC, seients giratoris i taules de banyera, banquetes i agafadors de paret\n– Calçat:Calçat especial per plantilles i peus delicats\n– Peu: Estudi de la marxa, fabricació de plantilles a mida i de silicones podals\n– Dona: Pròtesis mamàries i sostens per a talles especials\n– Lloguer: Cadires de rodes, crosses, grues, llits i un ampli ventall d’articles. Consulta’ns\n– Ortesis: Membre superior, columna i membre inferior\nFarmàcia Esplugues de Llobregat\nOrtopèdia Esplugues de Llobregat


'Territori Mutant': còmic emergent a la Biblioteca Ignasi Iglésias | Barcelona Cultura\nDivendres, 31 agost 2018\nDilluns, dimecres, dijous i divendres, de 10 a 21 h. Dimarts i dissabtes, de 10 a 14 h i de 16 a 21 h. Diumenges, d'11 a 14 h\n'Territori Mutant': còmic emergent a la Biblioteca Ignasi Iglésias\nLa Biblioteca Iglésias-Can Fabra torna a acollir un any més una nova exposició amb els valors més joves i interessants de l'escena del còmic. És Territori Mutant, una mostra que podreu veure fins al 31 d'agost.\nTerritori Mutant aplega les obres de la guanyadora i els finalistes de la Beca CJ Connectat al Còmic que convoca el Carnet Jove. És una beca que busca oferir visibilitat als joves autors de còmic i que inclou premis, per als guanyadors i finalistes, que van des de la publicació d'obres en una coneguda revista gràfica a la publicació d'un llibre o la participació en aquesta exposició.\nEnguany, a la Biblioteca Ignasi Iglésias podreu veure les obres de Marta Garatea Almagro, que ha estat la guanyadora de l'edició de 2017 amb Frutiferi. A partir del setembre, si us compreu El Jueves podreu veure publicades les seves creacions.\nDe moment, però, veureu la seva obra a la Biblioteca situada a Can Fabra. I no només l'obra de la Marta Garatea, sinó també les de Sergi Díez Paredes (amb Dimonik), Sara Soler Ester (amb Cuinetes), Anna Valpuesta Farré (amb Històries plantades) i Patricia Herreruela Quesada (El petit per petit i el gran per gran), tots ells finalistes.\nSi voleu saber més sobre l'exposició Territori Mutant, visiteu el web de la Biblioteca Ignasi Iglésias-Can Fabra.\nData de publicació: Divendres, 13 juliol 2018


Una atleta australiana aconsegueix una medalla gràcies a un preservatiu\nLa palista Jessica Fox és una de les millors del món\nJessica Fox, amb la medalla d'or de Tòquio | Europa Press\nRedacció Juliol 30, 2021 9:59 am\nLa palista australiana Jessica Fox és una de les millors del món. En els Jocs Olímpics de Tòquio ha aconseguit dues medalles: un or en piragüisme C1 i un bronze en piragüisme K1. Ara bé, aquesta segona medalla la va aconseguir d’una forma molt curiosa.\nSegons ha explicat ella mateixa a les seves xarxes socials, just abans de disputar la final de K1 la seva embarcació va patir un dany important en un extrem. Una peça de carboni es va desprendre en el pitjor moment. Va ser aleshores quan, juntament amb el seu equip, van posar en marxa el seu enginy per acabar trobant una solució d’urgència: van utilitzar un preservatiu dels quals es van repartir a la Vila Olímpica per fixar la peça despresa. En el vídeo que ella mateixa va penjar a les xarxes socials es pot veure clarament.\nD’aquesta manera, Fox va disputar la final de K1 amb un preservatiu en un dels extrems de la seva embarcació. Va aconseguir la medalla de bronze in extremis i només va ser superada per la basca Maialen Chourraut, plata, i l’alemanya Ricarda Funk, or. D’altra banda, sí que va poder guanyar la final de C1 sense problemes.\nJessica Fox Jocs Olímpics Piragüisme Tòquio 2020\nUna goma de estas tendria que haber usado en su dia la madre del.. Juliol 30, 2021 11:11 am\nLuisnomelavo, Gonzalo Facha Segurata y el Doctor StrangeSupremacista\nRespon a Una goma de estas tendria que haber usado en su dia la madre del.. Cancel·la les respostes


Actualitzada 24/02/2020 a les 19:29\nEs podrien estimar tres edats, per classificar als éssers humans en funció del treball. Primera edat, aprenentatge, segona edat, treball actiu, i tercera edat, retirament. Sobre aquesta tercera edat, que arribarà a ser el 35% l’any 2050, caldria començar a parlar-ne, començant pel reconeixement de dos temes tabús, estimats com dues situacions negatives: el de la mort i l’envelliment. També sobre el seu possible paper històric i el seu important i fonamental impacte generacional.\nTercera edat dividida en dos grups diferenciats. El primer d’ells, el dels jubilats vàlids, que opinen sobre els temes tabús, que quan arribin ja arribaran i sobre els que millor no parlar-ne. En l’altre grup, els dels vells no vàlids, opinen segurament el mateix, però amb la diferència que el que havia d’arribar ja ho ha fet i es troben sense cap tipus de solució satisfactòria.\nSobre el tema de la mort, la física quàntica ens diu que tot l’univers està format per energia, que no es destrueix sinó que es transforma, la qual cosa ens assegura la nostra immortalitat. Sobre l’envelliment, cal constatar la realitat negativa de vells aparcats en residencies geriàtriques del tipus hoteler, que en molts països de la UE estan legalment prohibides. També el fet del deficient funcionament de la llei de dependència que cal denunciar.\nDiuen que no hi ha més cec que el que no vol veure. La ceguesa de moltes nubilitats és més que palesa, quan no volen veure que més o menys tard, acabaran essent vell i no hauran fet res per tenir-ho en compte, intentant millorar aquesta negativa situació.\nComenta el contingut : La tercera edat


Sant Joan de Déu estudiarà a la Masia del Barça la transmissió de la covid en adolescents\nSOCIETAT > ESPORTSSANITAT\nEl treball de recerca es fa amb la participació de 185 jugadors de les categories base i 45 adults que conviuen amb ells\nL’Hospital Sant Joan de Déu (HSJD) i el FC Barcelona han posat en marxa un nou estudi per analitzar la capacitat de transmissió de la covid-19 en adolescents. L’estudi es fa a la Masia del Barça i hi participen 185 jugadors de les categories base del club i 45 adults que conviuen amb ells. Se’ls fan proves PCR periòdiques per conèixer si s’han infectat i, avaluant els seus contactes, s’analitza la transmissió de joves a joves i de joves a adults. El treball de recerca complementa el que la plataforma Kids Corona de l’HSJD va fer durant l’estiu als casals. L’estudi va mostrar que els participants en aquestes activitats no van ser grans transmissors de la malaltia.\nL’estudi de la Kids Corona, la plataforma d’investigació sobre la covid-19 de l’Hospital Sant Joan de Déu, es fa a la Masia del Barça fins al desembre. L’objectiu és detectar ‘com més aviat millor’ els casos positius i evitar-ne la transmissió. Si aquesta es produeix, el treball de recerca també analitza com transmeten el coronavirus els adolescents.\nEls jugadors que hi participen formen part de les categories bases del club de futbol, bàsquet i handbol. També participen en l’estudi 45 adults que conviuen amb ells diàriament, com són entrenadors, professors o fisioterapeutes, entre d’altres. Cada participant es fa un PCR en saliva a la setmana, una prova PCR nasofaríngia cada quinze dies i test serològics de forma periòdica. Des que es va iniciar la recerca, fa unes setmanes, només s’ha detectat un cas positiu en un jugador.\nL’estudi a la Masia del Barça complementa i amplia la recerca a adolescents i joves feta durant l’estiu a 22 casals de l’àrea de Barcelona per conèixer la capacitat de transmissió d’infants, principalment menors de 12 anys. L’estudi als casals va mostrar que els participants d’aquestes activitats d’estiu no van ser grans transmissors de la malaltia i que el cribratge proactiu en àrees d’alta incidència pot ser molt efectiu. L’equip va recollir mostres de 1.905 infants i monitors i va estudiar diferents grups de convivència de casals on un dels nens o el monitor havien estat diagnosticats de covid-19.\nDurant les cinc setmanes que va durar la recerca, es van identificar trenta-nou casos índex o de nova aparició. Trenta eren infants que havien tingut contacte amb 253 nens i nenes durant el casal. Només dotze van resultar contagiats. Dels casos índex pediàtrics detectats, vint-i-dos no van transmetre cap infecció als casals, cinc ho van transmetre a un contacte, dos ho van transmetre a dos contactes i un, a tres contactes.\nEls estudis de la Kids Corona han estat possibles gràcies al finançament de la societat civil. També s’han rebut 200.000 euros del Banc de Santander i 500.000 euros de la Fundació Stavros Niarchos. El projecte també ha tingut l’ajut de Fundació Privada Nou Mil·lenni, Villa Reyes, Fundació Carmen i Maria José Godó, i Immobiliaria Colonial, entre d’altres.\n20:42[EN DIRECTE] El País Valencià registra 96 morts més i gairebé 10.000 casos en un dia\n17:43La UAB flexibilitza els criteris d’avaluació per adaptar-se a la situació dels estudiants en època de pandèmia


Canvis en les condicions de SuiCognita - Sui Cognita\nA partir de l'01 d'Octubre de 2021, SuiCognita sol·licitarà una quota de 2 euros a l'mes.\nI aquest canvi, a què és degut?\nJa portem prop de dos anys treballant intensament en SuiCognita, l'eina que està revolucionant la mirada cap a l'avaluació per part de molts i moltes docents.\nTot aquest procés, requereix d'un gran esforç i dedicació per la nostra part: moltes hores de debat pedagògic, programació informàtica, recerca i solució de possibles errades, millores en l'experiència de l'usuari ... Una implicació molt important pel que fa a hores de treball i esforços.\nActualment, l'equip que formem SuiCognita som docents i un programador informàtic que tenim com a suport econòmic altres activitats professionals. Això, provoca que la dedicació a SuiCognita no pugui tenir tota la profunditat que considerem necessària per poder seguir donant a conèixer aquesta eina tan important en el canvi de mirada en l'avaluació i que ens permet donar-li als docents, de qualsevol etapa educativa i comunitat autònoma, una eina per facilitar la gestió de l'evolució de l'alumnat.\nPer aquest motiu, a partir de l'01 d'octubre, les persones interessades a desenvolupar la seva activitat docent amb la plataforma de SuiCognita, podran col·laborar en el manteniment i desenvolupament de la mateixa, amb una aportació de 2 euros mensuals, en un únic pagament anual de 24 euros, renovable cada 365 dies. Com a contraprestació, cada usuari podrà gaudir de totes les possibilitats de SuiCognita, sense cap tipus de limitació.\nAmb aquesta decisió esperem que ens permeti aportar més recursos humans a la plataforma, buscant així millorar diferents aspectes de SuiCognita: des del desenvolupament de l'aplicació, fins a l'atenció a l'usuari i la publicitat de la mateixa.\nUs agraïm la fidelitat a tots i totes,usuaris i usuàries de SuiCognita, i us convidem a seguir col·laborant en la millora del sistema educatiu i de l'avaluació del mateix, amb l'objectiu de seguir perfeccionant SuiCognita per poder portar novetats en la seva usabilitat i en l'ajuda que ofereix al docent.\nRecordeu que, com sempre, estem a la vostra disposició a les RRSS i en info@suicognita.com\nL'aprenentatge mai finalitza ...


divendres, 24 de maig de 2013 09:06\nFaçana principal del Parc Arqueològic.\nSOS, hem perdut un mort!\nEl Parc Arqueològic Mines de Gavà celebrarà, aquest diumenge una visita teatralitzada\nEl Parc Arqueològic de les Mines de Gavà ha preparat, per aquest diumenge una visita teatralitzada. L’activitat ,que porta com a títol, “SOS hem perdut un mort!” ens transporta al Gavà de fa 6000 anys. Un grup de miners busca una pedra màgica amb la qual fer joies i es descobreix com algunes de les mines, una vegada abandonades, són utilitzades per enterrar-hi els morts.\nL'activitat, començarà a les 11 hores i està recomanada per a infants a partir de 8 anys. Per a més informació i reserves podeu trucar al telèfon 93 263 96 50.\nDarrera actualització de divendres, 24 de maig de 2013 10:04


CREAF. El declivi de les abelles i altres pol·linitzadors posen en perill la producció d’aliments. - Torreb - RDITES - Mediawiki\nM. Torre Alcoceba and M. Torres, CREAF. El declivi de les abelles i altres pol·linitzadors posen en perill la producció d’aliments., Butlletí d'innovació i recerca (#19) (2016). Vol. Notícies, 1 URL https://rdi.dtes.scipedia.com/s/Torreb\nAvaluació global sobre pol·linitzadors\nEls pol·linitzadors són molt importants en el terreny econòmic, social i cultural\n1 Avaluació global sobre pol·linitzadors\n2 Els factors que afecten els pol·linitzadors són diversos\n3 Hi ha nombroses opcions per salvar els pol·linitzadors\n4 Els resultats addicionals\n5 Els pol·linitzadors són molt importants en el terreny econòmic, social i cultural\nLa primera avaluació global sobre pol·linitzadors que ha dut a terme la Plataforma Intergovernamental de Biodiversitat i Serveis Ecosistèmics (IPBES) alerta que un nombre creixent de les espècies de pol·linitzadors d’arreu del món van camí de l’extinció. L’informe en el qual ha col·laborat l’investigador del CREAF Jordi Bosch afirma que aquest fet es deu a diverses pressions, moltes de les quals causades pels humans.\nL’investigador Lluís Brotons ha estat convidat a la sessió plenària on s’ha aprovat el document. Hi ha assistit com a representant dels dos únics centres de recerca catalans que són membres observadors de la IPBES; el Centre Tecnològic i Forestal de Catalunya (CTFC) i el CREAF. Segons Brotons “aquesta avaluació temàtica és clau perquè és la primera. A escala mundial esperem que millori el coneixement dels pol·linitzadors, però a escala local esperem que ens ajudi a alinear els nostres indicadors i les metodologies de treball amb les internacionals”.\nUn altre investigador del CREAF, Jordi Bosch, ha tingut un paper important en l’Informe, ja que ha treballat els darrers dos anys com a editor del tercer capítol d’aquest informe: L’estat i les tendències dels pol·linitzadors, les xarxes de pol·linització i els seus serveis com a pedra angular dels processos i serveis ecològics dels ecosistemes gestionats i naturals. I ha contribuït en el segon capítol com a expert: Factors de canvi dels pol·linitzadors, les xarxes de pol·linització i els seus serveis.\nUn equip de 77 experts de tot el món va compilar tota la informació. L’avaluació cita prop de 3.000 articles científics i inclou informació sobre pràctiques basades en el coneixement indígena i local de més de 60 llocs de tot el món. L’avaluació es va sotmetre a dues rondes de revisió pel que fa a persones expertes i de governs.\nAquesta avaluació ha posat en relleu que, aproximadament, el 16 % dels pol·linitzadors vertebrats estan en perill d’extinció a escala mundial — aquest percentatge augmenta fins un 30 % en les espècies de les illes — amb una tendència creixent.\nTot i que la majoria dels insectes pol·linitzadors no s’han avaluat en l’àmbit mundial, les avaluacions fetes a escala regional i nacional indiquen nivells d’amenaça alts, en particular per a les abelles i les papallones — a escala local, sovint, més del 40 % de les espècies d’invertebrats estan amenaçades.\n“Es poden seguir una sèrie de passos per reduir els riscos que afecten els pol·linitzadors, incloent les pràctiques basades en el coneixement indígena i local”, comenta Zakri Abdul Hamid, president fundador de la IPBES. Així mateix, es pot promoure l’agricultura sostenible que contribueix a diversificar el paisatge agrícola i fa ús dels processos ecològics com a part de la producció d’aliments. Altres mesures més concretes són:\nDisminuir l’exposició als pesticides dels pol·linitzadors mitjançant la reducció del seu ús, la recerca de formes alternatives de control de plagues i l’adopció d’una sèrie de pràctiques d’aplicació específiques, incloses les tecnologies per reduir la dispersió de pesticides;\nUna gran diversitat de pol·linitzadors silvestres contribueix a una estabilitat més gran en la pol·linització, fins i tot quan ja hi ha un gran nombre d’abelles en aquell entorn.\nEl nombre de ruscs a escala mundial s’ha incrementat en els últims 50 anys, però s’ha produït una disminució en molts països europeus i nord-americans.\nEl canvi climàtic ha portat a canvis en la distribució de molts borinots i papallones i de les plantes que en depenen.\nEls cultius que es pol·linitzen inclouen aquells que ens proporcionen fruites, hortalisses, llavors, fruits secs i olis vegetals. Molts d’aquests aliments són molt importants com a font dietètica, ja que aporten vitamines i minerals, sense els quals el risc de malnutrició podria augmentar. A més, bastants cultius representen una font de diners important en països en vies de desenvolupament a través, per exemple, de la producció de cafè i cacau.


EN DIRECTE: El PSOE guanya les eleccions generals a Espanya\nper Redacció diumenge, 28 d’abril 2019 - 18:00h\nPedro Sánchez impulsa el PSOE a ser primera força al Congrés | Cedida\nAmb el 96,33% dels vots escrutats queda confirmada la victòria socialista a Espanya, amb un mapa tenyit de vermell. El Congrés dels Diputats quedarà de la següent manera:\nUNIDES PODEM 42\nCOALICIÓ CANÀRIA 2\n@ArnaldoOtegi y @MartaRovira conversan por teléfono para valorar los resultados de las #EleccionesGenerales28A.\nLos y las soberanistas de izquierdas hemos superado el reto de lograr más de un millón de votos. #AurreEgin#ParaAvanzar#28Apic.twitter.com/WPLdbrnah3\n— EH Bildu (@ehbildu) 28 d’abril de 2019\nSi bé totes les mirades estan posades en els resultats al Congrés dels Diputats, on Pedro Sánchez ha aconseguit situar al PSOE com a primera força, al Senat d'Espanya també hi ha hagut grans canvis.\nEls socialistes passen, amb el 21% dels vots escrutats, a ser primera força amb 117 senadors, seguits del PP, que queda relegat com a segona força amb 58 senadors. La Cambra Alta quedaria de la següent manera:\nCoalició per Melilla 2\nCoalició Canària 1\nAmb el 80% dels vots escrutats, el PSOE de Pedro Sánchez seria la primera força al Congrés dels Diputats, amb 123 escons, relegant el PP a la segona posició, amb 65. La cambra quedaria de la següent manera:\nCOALICIÓ PER MELILLA 1\n#EnDirecto | Ortega Smith: "Cada diputado de Vox va a ser un torbellino. Nuestras proposiciones les van a hacer retratarse a los unos y a los otros y el pueblo español verá quien cambia las cosas y quien se pone de rodillas ante la izquierda" https://t.co/9SjWA5oZDapic.twitter.com/BICk1hoicP\nAmb el 66,33% el PSOE continua en primera posició, i podria pactar o bé amb Ciutadans, o amb UP i PNB:\nAmb el 33% dels vots comptabilitzats el Congrés quedaria de la següent manera:\nUNIDES PODEM 39\nPolèmica durant el recompte de vots en una mesa electoral a Barcelona. Segons han assenyalat diversos usuaris a les xarxes socials, durant la retransmissió en directe de TV3 s'ha pogut veure com dos apoderats del PSC i d'ERC participen en el recompte.\nRecordem que al País Valencià, coincidint amb les eleccions generals, també s'han celebrat eleccions autonòmiques. El socialista Ximo Puig va decidir convocar per sorpresa els valencians a les urnes aquest 28-A, i els primers sondejos no són negatius. Les Corts Valencianes quedarien de la següent manera:\nPSPV- PSOE 24-27\nUnides Podem 10\nA Girona, ERC guanyaria 3 diputats, el PSC guanyaria 1 diputat, JxCat 1 i En Comú també 1 diputat\nFinalment a Lleida ERC sumaria 2 diputats, el PSC 1, i JxCat 1\nA Tarragona el PSC guanyaria 2 diputats, i empataria amb ERC, que també n'aconseguiria 2, En Comú sumaria 1 diputat i finalment Ciutadans també sumaria un diputat.\nSegons el sondeig de TV3 per províncies:\nA Barcelona el PSC obtindria entre 8 i 9 diputats, mentre que ERC quedaria per darrere amb entre 6 i 7. En Comú n'aconseguiria 6, Ciutadans 4, JxCat 3, el PP 2, VOX obtindria el seu únic escó a Catalunya, de la mateixa manera que Front Republicà.\n— Sr Realities 71,1% (@Komentando_Gh) 28 d’abril de 2019\nAquests serien els resultats en les diferents circumscripcions catalanes segons el sondeig de TV3 i Catalunya Ràdiohttps://t.co/bRBxRPm0zb#28ATV3#28ACatRàdiopic.twitter.com/FUBnyU9AZX\n— 324.cat (@324cat) 28 d’abril de 2019\n'El Español' ha compartit un tercer sondeig, segons el qual el Congrés quedaria de la següent manera:\nUnides Podem 44-50\nCoalició Canària 0-1\nNavarra Suma 1-2\nSegons un altre sondeig de la COPE, els resultats quedarien de la següent manera:\nUnides Podem 45-60\nEl Congrés dels Diputats quedaria de la següent manera:\nUnides Podem 42-45\nSegons el primer sondeig de TV3 i Catalunya Ràdio, els resultats de les eleccions a Catalunya quedarien així:\nPocs minuts abans del tancament de les urnes, els diversos líders polítics esperen amb impaciència els resultats dels primers sondejos. A la seu del PSOE, han assegurat poc abans de les 20.00 hores que són optimistes, sobretot després de conèixer les dades de participació.\nA les 18.00 hores la participació en les eleccions generals s'ha situat en el 60,46% del cens electoral a tot l'Estat, una xifra nou punts superior a la de l'any 2016, quan va ser d'un 51,21% dels votants.\nEn concret, un total de 18.775.283 persones han acudit a les urnes fins a les sis de la tarda, a diferència de fa tres anys quan la xifra es va situar en les 17.715.754 persones.\nLes noves dades de participació fins a les 18.00 hores han confirmat la gran afluència d'electors a les urnes. En concret, un 64,17% dels electors catalans havien acudit a les urnes, un 17% més que a la mateixa hora l'any 2016.\nLa candidata de Junts per Catalunya (JxCat), Laura Borràs, ha acudit a votar als Salesians de Sarrià al costat de la seva filla, que ho feia per primer cop.\nLaura Borràs, candidata de JxCat, tras votar en los Salesians de Sarrià, en Barcelona, junto a su hija, que lo hacía por primera vez. #elecciones#28Apic.twitter.com/AbUaX2IoQz\n— EFE Noticias (@EFEnoticias) 28 d’abril de 2019\nPer la seva banda el candidat d'Esquerra Republicana de Catalunya (ERC), Gabriel Rufián, ha aprofitat la presència dels mitjans de comunicació al seu col·legi electoral per instar els catalans a votar, perquè «avui és clau i depèn de nosaltres».\nRufián: "Avui és clau i depèn de nosaltres" #28Ahttps://t.co/GAVYwwdrEjpic.twitter.com/D2vqKxjNuM\nUn altre incident ha tingut lloc quan la candidata del PP a Catalunya, Cayetana Álvarez de Toledo, ha intentat accedir al seu col·legi electoral. Un jove s'ha situat just davant de l'entrada, impedint-li l'accés durant una segons. Finalment, davant la sorpresa de la política popular, l'home s'ha acabat apartant.\nHoy votamos para que la democracia venza al supremacismo separata y a sus aliados populistas.pic.twitter.com/MTicDdA3fR\n— Guaje Salvaje (@GuajeSalvaje) 28 d’abril de 2019\nLes dades de les 14.00 hores han confirmat una participació històrica en aquestes eleccions | cedida\nA les 14.00 hores, el Ministeri de l'Interior ha confirmat que la participació està sent històrica. En Concret, al conjunt de l'estat havia votat ja un 41,42% dels electors, gairebé cinc punts més que a la mateixa hora l'any 2016. A Catalunya, però, les dades han estat encara més sorprenents, i és que un 43,5% dels catalans amb dret de vot havien acudit a les urnes, 11,2 punts més que fa tres anys.\nUn petit incident s'ha viscut quan la candidata de Ciutadans, Inés Arrimadas, ha acudit a votar al seu col·legi electoral. Una integrant de la mesa s'ha negat a donar-li la mà, davant els mitjans de comunicació. Una anècdota que la líder taronja ha aprofitat per posar-ho com a exemple de la «divisió social existent que hi ha a Catalunya».\nSegons ha confirmat el Ministeri de l'Interior, poc després de les 11.00 hores ja s'havien constituït el 100% de les meses electorals arreu de l'Estat; un total de 60.038.\nA Catalunya, el president del Parlament, Roger Torrent, ha expressat el seu vot al voltant de les 10.30 hores al seu col·legi electoral de Sarrià de Ter, al Gironès. En aquest sentit, Torrent ha advertit que avui «ens juguem molt», i que votar és important per defensar els «drets i les llibertats».\nLa democràcia es guanya votant i quan hi ha urnes hi som. Animo tots els catalans i catalanes a votar massivament. És un dia molt important pel futur de Catalunya. #28Apic.twitter.com/2z6jqDfHIp\nPoc després el president Quim Torra també votava al barri de Sant Gervasi, a Barcelona, on ha destacat que «la democràcia es guanya votant», i s'ha mostrat convençut que les dades de participació serien històriques.\nUns minuts abans Santiago Abascal, líder de VOX, també acabava de votar al seu col·legi electoral del barri madrileny de Pinar del Rey. A la sortida, el líder ultradretà ha avançat que «milions d'espanyols votaran sense por a res ni a ningú». Alhora, ha demanat a totes les forces polítiques que «respecte» per al resultat, sigui quin sigui.\nEl candidat de Ciutadans, Albert Rivera, ha votat a l'Hospitalet de Llobregat, on ha aprofitat per instar els electors a acudir a les urnes i «obrir una nova política» a partir de demà. Pablo Casado no sorprès, i s'ha presentat al col·legi electoral on li tocava al migdia, tal com estava previst. El líder popular ha insistit que ens trobem davant de les eleccions «més decisives dels últims temps».\n— Albert Rivera (@Albert_Rivera) 28 d’abril de 2019\nPedro Sánchez ha estat el més ràpid a expressar el seu vot, a les 09.25 hores del matí. A la sortida del col·legi electoral ha demanat una alta participació per obtenir un «govern estable» els pròxims quatre anys. Posteriorment Pablo Iglesias, candidat d'Unides Podem, també ha acudit a votar a Galapagar, i ha destacat que a Espanya hi ha «una àmplia majoria progressista», i que l'alta participació ho demostra.\nA l'altre costat trobem el Partit Popular (PP) de Pablo Casado, Ciutadans (C's), amb Albert Rivera al capdavant, i la formació ultradretana VOX. El partit liderat per Santiago Abascal aconseguirà, segons les enquestes, entrar amb força al Congrés, després de la sorpresa que va donar a les eleccions andaluses. Queda per veure, però, si el tripartit de dretes aconsegueix sumar suficients escons per fer fora Pedro Sánchez de la Moncloa.\nEspanya té una cita molt important amb les urnes aquest diumenge. Més de 36 milions de persones hauran de decidir si donen continuïtat al govern del socialista Pedro Sánchez, que va arribar al poder després d'aconseguit vots suficients al Congrés per tombar l'administració del popular Mariano Rajoy.


Tenir mascota pot millorar la salut de les persones - Regió7 :: El Diari de la Catalunya Central\nTenir mascota pot millorar la salut de les persones\nLes dones que tenen una mascota tenen menys risc de morir per causes cardiovasculars\neuropa press 30.06.2016 | 07:13\nTenir mascota pot millorar la salut de les persones Getty Images\nLes dones que tenen una mascota, especialment un gos o un gat, tenen menys risc de morir per causes cardiovasculars com, per exemple, apoplexia, segons ha mostrat un estudi dirigit pel doctor del Jiann-Ping Hsu Col·legi de Salut Pública de la Universitat de Geòrgia del Sud als Estats Units, Jian Zhang.\nPer assolir aquesta conclusió, els experts van analitzar a uns 4.000 adults majors de 50 anys sense malalties rellevants, que havien participat en l'Enquesta d'Examen de Salut i Nutrició Nacional (NHANES, per les sigles en anglès) entre 1988 i 1994.\nEls participants també van respondre preguntes sobre l'activitat física, el pes, altura, tabaquisme i altres factors de risc per a la salut. De tots ells, més de la meitat eren obesos o tenien sobrepès i al voltant del 35 per cent tenien una mascota, sobretot un gos. Els amos de mascotes solien ser més joves, casats i de raça blanca.\nD'aquesta manera, els experts van comprovar que, mentre que el risc de mort per esdeveniment cardiovascular era igual entre els homes que tenien mascota i els que no, en les dones que tenien un animal el risc de reduïa un 40 per cent respecte a aquelles que no el tenien.\nAra bé, malgrat aquestes dades, els experts han avisat que es necessiten més estudis per confirmar que tenir mascota pot millorar la salut de les persones, pel que han sol·licitat no interpretar aquestes dades com una forma d'animar a la població a tenir mascotes.